open-index/open-wikipedia-markdown huggingface dataset:
അബുൽ കാസിം

അറബി-സ്പാനിഷ് വൈദ്യശാസ്ത്രജ്ഞനായിരുന്നു **‍അബുൽ കാസിം**(അറബി: أبو القاسم بن خلف بن العباس الزهراوي‎); പൂർണമായ പേര് അബുൽകാസിം ഖലാഫ് ഇബ്ൻ അബ്ബാസ് അൽ സഹ്രാവി. 936-ൽ എൽസഹ്രയിൽ ജനിച്ചു. മാതാപിതാക്കൾ സ്പെയിൻകാരായിരുന്നു. വൈദ്യശാസ്ത്രത്തിൽ അസാമാന്യമായ അവഗാഹം നേടിയിരുന്ന ഇദ്ദേഹം, കാലിഫ് അബിസ് അർറഹ്മാൻ മൂന്നാമന്റെ കൊട്ടാരഭിഷഗ്വരനായിരുന്നു.

അനവധി വൈദ്യശാസ്ത്രഗ്രന്ഥങ്ങൾ ഇദ്ദേഹം രചിച്ചിട്ടുണ്ട്. മുപ്പത് ഭാഗങ്ങളായി തിരിച്ചിട്ടുള്ള അൽട്രാസ്രിഫ് (Altrasrif) ആണ് ഇവയിൽ പ്രധാനം. ശസ്ത്രക്രിയയെ സംബന്ധിച്ച ഈ ആധികാരിക ഗ്രന്ഥത്തിലെ വിവിധോപകരണങ്ങളുടെ സചിത്രവിവരണം പ്രത്യേകം ശ്രദ്ധാർഹമായിരുന്നു. 500 വർഷത്തോളം യൂറോപ്പിൽ പാഠപുസ്തകമെന്ന നിലയിൽ ഇതാണ് അംഗീകരിക്കപ്പെട്ടിരുന്നതും, എപ്പിറ്റോമീ (Epitome) എന്ന ഗ്രന്ഥത്തെ ആധാരമാക്കിയാണ് രചിക്കപ്പെട്ടതെങ്കിലും അതിനെക്കാൾ മെച്ചപ്പെട്ടതായിരുന്നു ഇതിന്റെ ഉള്ളടക്കം. അറബി ഭിഷഗ്വരന്മാർ അബുൽ കാസിമിനെ പിന്തുടരാൻ തയ്യാറായില്ലെങ്കിലും ലത്തീൻ യൂറോപ്പിലെ പ്രധാനാചാര്യൻ ഇദ്ദേഹം തന്നെയായിരുന്നു. വൈദ്യശാസ്ത്രത്തിലെ ശസ്ത്രക്രിയാവിഭാഗത്തിന് ഒരു പ്രത്യേകപദവി നേടിക്കൊടുത്ത അബുൽ കാസിം 1013-ൽ നിര്യാതനായി.

## അവലംബം
*http://wzzz.tripod.com/ZAHRAWI.html
*http://ismaili.net/mirrors/57_sina/zahrawi.htm 
*Images for abu al-qasim al-zahrawi 

വർഗ്ഗം:വൈദ്യശാസ്ത്രജ്ഞർ
വിനയ് ഫോർട്ട്

ഒരു മലയാളചലച്ചിത്രനടനാണ് **വിനയ് ഫോർട്ട്** യഥാർത്ഥ പേര് **വിനയ് കുമാർ**. അഭിനയത്തിൽ പൂന ഫിലിം ആന്റ് ടെലിവിഷൻ ഇൻസ്റ്റിറ്റ്യൂട്ടിൽ നിന്നും ബിരുദാനന്തര ബിരുദം നേടി. ഋതു എന്ന ചിത്രത്തിലാണ് ആദ്യമായി അഭിനയിച്ചത്.

ഫോർട്ട് കൊച്ചിയിൽ എം.വി.മണിയുടെയും സുജാതയുടെയും മകനായി ജനിച്ചു. ജന്മസ്ഥലത്തോടുള്ള ആദരസൂചകമായാണ് പേരിനൊപ്പം ഫോർട്ട് ഉൾപ്പെടുത്തിയത്. സുമ  സഹോദരിയും ശ്യാം സഹോദരനുമാണ്. ഫോർട്ട് കൊച്ചിയിലെ ബോയ്സ് സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി. ചലച്ചിത്രമേഖലയിലേക്ക് പ്രവേശിക്കും മുൻപ് വിനയ് ഒരു റെസ്റ്റോറന്റ്, കോഫി ഷോപ്പ്, മെഡിക്കൽ ഷോപ്പ്, കോൾ സെന്റർ എന്നിവിടങ്ങളിൽ ജോലി ചെയ്തു. ബിരുദ പഠനത്തിനിടയിൽ ഒന്നാം വർഷത്തിൽ ലോകധർമ്മി തിയേറ്ററിൽ ചേർന്നു അവരുടെ നാടകങ്ങളിൽ സജീവമായി പ്രവർത്തിച്ചു. പിന്നീട് ബിരുദപഠനം ഉപേക്ഷിച്ചു പൂനെയിലെ ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയിൽ ചേർന്നു. അവിടെ നിന്നും അഭിനയത്തിൽ ബിരുദാനന്തര ബിരുദം നേടി. തന്റെ ദീർഘകാല സുഹൃത്തായ സൗമ്യ രവിയെ 2014 2014 ഡിസംബർ 6 ന് ഗുരുവായൂരിൽ വച്ച് വിവാഹം ചെയ്തു. ഇവർക്ക് ഇപ്പോൾ ഒരു മകനുണ്ട്.

## ചിത്രങ്ങൾ

വർഗ്ഗം:മലയാളചലച്ചിത്രനടന്മാർ
മണ്ഡരി

തെങ്ങിനെ ആക്രമിക്കുന്ന പ്രധാനകീടമാണ് **മണ്ഡരി**. കേരളത്തിലെ ഒരു അധിനിവേശ ഇനമാണ് മണ്ഡരി. ആർത്രോപോട ഫൈലത്തിലെ അരക്കിനിട എന്ന എട്ടുകാലുള്ള ജീവി വിഭാഗത്തിൽ പെട്ട  മൈറ്റുകൾ (Mites) ആണ് ഇവ. അരമില്ലീമീറ്ററിലും താഴെ മാത്രം ആണ് വലിപ്പം. ഈ സൂക്ഷമ ജീവിയ്ക്ക് ആമയുടെ  ആകൃതിയാണുള്ളത്. ഇതിന്റെ ശരീരം നിറയെ രോമങ്ങളും  കൂടാതെ നാല്  ജോടി കാലുകളുമുണ്ട്. ഇതിന് പറക്കാനോ വേഗത്തിൽ സഞ്ചരിക്കാനോ ഉള്ള കഴിവില്ല. എന്നാൽ കാറ്റിലൂടെ വളരെ വേഗം വ്യാപിക്കാനാകും. വളരെ വേഗം പെരുകാനുള്ള കഴിവാണ് മണ്ഡരിയുടെ പ്രത്യേകതക. ഒറ്റ കോളനിയിൽ ആയിരത്തിലേറേ ജീവികളുണ്ടാവും. ഇതിന്റെ ജീവിത ചക്രം 12 മുതൽ 14 ദിവസം വരെയാണ്.  1998 ലാണ് ഈ കീടം കേരളത്തിൽ പ്രത്യക്ഷപ്പെട്ടു തുടങ്ങിയത്.മെക്‌സിക്കൻ സ്വദേശിയായ ഈ കീടം ഇന്ന് ഉഷ്ണമേഖലാപ്രദേശങ്ങളിലാകെ തെങ്ങ് കർഷകരുടെ പേടിസ്വപ്‌നമാണ്. കൊപ്രയിൽ മുപ്പത് ശതമാനത്തിന്റെ കുറവ് മണ്ഡരിബാധ മൂലം ഉണ്ടാകുന്നു എന്നാണ് കണക്ക്.

## കീടബാധാ ലക്ഷണം
ഏകദേശം 30-45 ദിവസം പ്രായമായ മച്ചിങ്ങകളിലാണ് മണ്ഡരിയുടെ ഉപദ്രവം കൂടുതലായിട്ടുണ്ടാവുക. മച്ചിങ്ങയുടെ മോടിനുള്ളിലെ മൃദു കോശങ്ങളിൽ നിന്നും ഇവ കൂട്ടം കൂട്ടമായി നീരൂറ്റിക്കുടിയ്ക്കുന്നു. തൽഫലമായി മച്ചിങ്ങ വിളഞ്ഞ് വരുമ്പോൾ ചുരുങ്ങി ഇളം തവിട്ടുനിറത്തിലുള്ള പാടുകൾ പ്രത്യക്ഷപ്പെടുന്നു. മച്ചിങ്ങ രണ്ട് മാസം പ്രായമാകുമ്പോള് ഈ പാടുകൾ വിള്ളലോടു കൂടിയ കരിച്ചിലായി മാറുന്നു. തന്മൂലം കരിക്കും നാളികേരവും വികൃതരൂപമാകുന്നതിനുപുറമേ നാളികേരത്തിന്റെ വലിപ്പം ഗണ്യമായി കുറയുന്നു. തൊണ്ടിന്റെ കനം, ചകിരിനാരുകളുടെ തോത് എന്നിവയിലും ഈ കുറവുകൾ കാണാം. ചകിരി കട്ടപിടിയ്ക്കുന്നതിനാൽ നാളികേരം പൊതിയ്ക്കുവാൻ ബുദ്ധിമുട്ട് അനുഭവപ്പെടുന്നു. വായുവിലൂടെ പെട്ടെന്ന് വ്യാപിക്കുന്നതാണ് മണ്ഡരിയുടെ അടിസ്ഥാനസ്വഭാവം എന്നതിനാൽ ഇതിന്റെ നിയന്ത്രണം വളരെ ബുദ്ധിമുട്ടാണ്.

## അവലംബം
	

വർഗ്ഗം:തെങ്ങിന്റെ കീടങ്ങൾ
വർഗ്ഗം:അധിനിവേശജന്തുക്കൾ
മേഴ്സി നദി

**മേഴ്സി നദി** ()  വടക്ക് പടിഞ്ഞാറ് ഇംഗ്ലണ്ടിലുള്ള ഒരു നദിയാണ്. "അതിർത്തി നദി" എന്ന അർത്ഥം വരുന്ന ഇതിന്റെ പേര് പഴയ ഇംഗ്ലീഷിൽ നിന്ന് ഉരുത്തിരിഞ്ഞതാണ്. ഇത് ഒരുപക്ഷേ പുരാതന രാജ്യങ്ങളായ മെർസിയയുടെയും നോർത്തംബ്രിയയുടെയും അതിർത്തിയായിരുന്നതിനെ സൂചിപ്പിക്കുന്നു. നൂറ്റാണ്ടുകളായി ഇത് ലങ്കാഷെയറിന്റെയും ചെഷയറിന്റെയും ചരിത്രപരമായ കൗണ്ടികൾ തമ്മിലുള്ള അതിർത്തിയുടെ ഭാഗമാണ്.

## അവലംബം
ആഫ്രിക്കൻ പായൽ

കുളങ്ങൾ, വയലുകൾ, ചതുപ്പുകൾ തുടങ്ങിയ ഇടങ്ങളിൽ വളരെ വേഗം പടർന്ന് വ്യാപിക്കുന്ന ജലസസ്യമാണ് **ആഫ്രിക്കൻ പായൽ**. കേരളം പോലുള്ള പ്രദേശങ്ങളിൽ കൃഷിക്കും ജൈവവൈവിധ്യത്തിനും ഭീഷണിയാണ് ആഫ്രിക്കൻ പായൽ സൃഷ്ടിക്കുന്നത്. വെള്ളത്തിലെ പോഷകാംശം ചോർത്തുന്നതിനാലും, ജലോപരിതലത്തിൽ തിങ്ങിക്കൂടി വളർന്ന് സൂര്യപ്രകാശം തടയുന്നതുകൊണ്ടും, വെള്ളത്തിലുള്ള മാത്രം അല്ല ആഫ്രിക്കൻ പായലിനെ കാരണം മത്സ്യങ്ങൾ ചത്ത് പോവുകയും ചെയ്യുന്നു,. സൂക്ഷ്മജീവികൾക്കും കടുത്ത ഭീഷണിയാണ് ആഫ്രിക്കൻ പായൽ. 

പേര് ആഫ്രിക്കൻ പായൽ എന്നാണെങ്കിലും, ഈ സസ്യത്തിന്റെ സ്വദേശം തെക്കുകിഴക്കൻ  ബ്രസ്സീലും വടക്കൻ അർജന്റീനയുമാണ്. 1940-കളിലാണ് ആഫ്രിക്കൻ പായൽ ലോകത്തിന്റെ ഇതരഭാഗങ്ങളിലേക്ക് വ്യാപിക്കാനാരംഭിക്കുന്നത്. ആഫ്രിക്ക, ഏഷ്യ, ഓസ്‌ട്രേലിയ തുടങ്ങിയ മേഖലകളിലെ പല പ്രദേശങ്ങളിലും ആഫ്രിക്കൻ പായൽ ഇന്ന് വലിയ ഭീഷണിയായിരിക്കുന്നത് കാണാം. അലങ്കാരസസ്യമെന്ന നിലയ്ക്ക് നഴ്‌സറികളിൽ വളർത്തി വിൽക്കാനും ബൊട്ടാണിക്കൽ ഗാർഡനുകളിൽ സൂക്ഷിക്കാനുമൊക്കെയാണ് ഏഷ്യയിലും ആഫ്രിക്കയിലുമൊക്കെ ആഫ്രിക്കൻ പായൽ കൊണ്ടുവന്നിരുന്നത്.

ചിലയിടങ്ങളിൽ പായലിനെ ചണ്ടി എന്ന് പറയാറുണ്ട്.

## ചിത്രശാല



File:Algal_Bloom_-_പായൽ_04.JPG|ആഫ്രിക്കൻ പായൽ
File:Algal_Bloom_-_പായൽ_05.JPG|ആഫ്രിക്കൻ പായൽ
File:Algal_Bloom_-_പായൽ_06.JPG|ആഫ്രിക്കൻ പായൽ
File:Salvinia auriculata 3.jpg
File:Salvinia auriculata 2.jpg
File:Salvinia auriculata 4.jpg
File:Salvinia auriculata 6.jpg



## ഇതും കാണുക
* പായൽ
## അവലംബം
* http://www.mathrubhumi.com/static/others/special/php/print.php?id=42009 

വർഗ്ഗം:കളകൾ
വർഗ്ഗം:ജലസസ്യങ്ങൾ
വർഗ്ഗം:അധിനിവേശസസ്യങ്ങൾ
പാലപ്പിള്ളി

കേരളത്തിലെ തൃശൂർ ജില്ലയിലെ മുകുന്ദപുരം താലൂക്കിലുള്ള ആമ്പല്ലൂരിനടുത്താണ് **പാലപ്പിള്ളി**.പണ്ട് നിബിഢവനങ്ങളായിരുന്നു ഇവിടം.എന്നാൽ ഇരുപതാം നൂറ്റാണ്ടിൻറെ ആദ്യത്തിൽ ബ്രിട്ടീഷ്‌ അധികാരികൾ തുടങ്ങിയ റബ്ബർ തോട്ടമാണ് ഇന്നിവിടെ.പശ്ചിമഘട്ടത്തിലെ നെല്ലിയാമ്പതി മലകളുടെ പടിഞ്ഞാറേ ചരിവിലുള്ളതും  1984-ൽ പ്രഖ്യാപിതമായ ചിമ്മിനി വന്യജീവി സംരക്ഷണ കേന്ദ്രം ഈ ഗ്രാമത്തിൻറെ ഒരു ഭാഗം അതിരിടുന്നു.

## ആരാധനാലയങ്ങൾ
. ചീനിക്കുന്ന് ഖിള്ർ ജുമാമസ്ജിദ്

. വലിയകുളം ജുമാമസ്ജിദ്

. എച്ചിപ്പാറ ജുമാമസ്ജിദ്

. കാരികുളം ജുമാമസ്ജിദ്

. കുണ്ടായി ജുമാമസ്ജിദ്

## സന്നദ്ധ സംഘടനകൾ
SKSSF പാലപ്പിള്ളി മേഖല 

SKSSF പാലപ്പിള്ളി മേഖല സഹചാരി റിലീഫ് സെന്റർ 

.SYS സാന്ത്വന കേന്ദ്രം പാലപ്പിള്ളി

.SYS സാന്ത്വന കേന്ദ്രം എച്ചിപ്പാറ

. SYS സാന്ത്വന കേന്ദ്രം കാരികുളം 

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ആദിപർവ്വം

വ്യാസ രചിതമായ മഹാഭാരതത്തിലെ പതിനെട്ടു പർവ്വങ്ങളിൽ ഒന്നാമത്തെ പർവ്വമാണ് **ആദിപർവ്വം**. ആദ്യ അദ്ധ്യായമായതിനാൽ ഗ്രന്ഥകാരൻ ഈ പേരു കൊടുത്തു എന്നു കരുതുന്നു. നിരവധി കഥകൾ (സംഭവങ്ങൾ) ഗ്രന്ഥകാരൻ ഇതിൽ ഉൾപ്പെടുത്തിയതിനാൽ സംഭവപർവ്വം എന്നും ഈ പർവ്വത്തിനു പേരുണ്ട്. ആദിപർവ്വത്തിൽ 228 അദ്ധ്യായങ്ങളും 8984 പദ്യങ്ങളും ഗ്രന്ഥകാരൻ ഉൾക്കൊള്ളിച്ചിരിക്കുന്നു. വേദവ്യാസന്റെ പ്രധാന ശിഷ്യനായ ഉഗ്രശ്രവസ്സ് എന്ന സൂതപൗരാണികൻ പറയുന്ന രീതിയിലാണ് ആദിപർവ്വത്തിൽ മഹാഭാരതകഥനം ആരംഭിക്കുന്നത്..

## അവലംബങ്ങൾ


വർഗ്ഗം:ഹൈന്ദവം
വർഗ്ഗം:മഹാഭാരതം
വർഗ്ഗം:മഹാഭാരതത്തിലെ പർവ്വങ്ങൾ
വണ്ടിത്താവളം

കേരളത്തിലെ പാലക്കാടു നിന്ന് മീനാക്ഷിപുരത്തേക്ക് പോകുന്ന വഴിക്കുള്ള ഒരു ഗ്രാമവും വ്യാപാര കേന്ദ്രവുമാണ് **വണ്ടിത്താവളം**.  പൊള്ളാച്ചിയിൽ നിന്നും കേരളത്തിലേക്ക് വരുന്നവരുടെ ഇടത്താവളം ആയതു കൊണ്ടാവാം ഇതിനു വണ്ടിത്താവളം  എന്ന പേര് വന്നത്. ഇവിടെ എല്ലാ ഞായറാഴ്ചയും പച്ചക്കറി ചന്ത നടത്തി വരുന്നു. ഇവിടുത്തെ കന്നുകാലി ചന്ത വളരെ പ്രസിദ്ധമാണു്. പ്രധാനമായും തമിഴ്നാട്ടിൽ നിന്നുമാണു് ഉരുക്കളെ ഇവിടേക്ക് കൊണ്ടു വരുന്നത്.

പശ്ചിമഘട്ടമലനിരകളുടെ താഴ്‌വര ഗ്രാമമാണ് വണ്ടിത്താവളം. നിബിഢവനമേഖലയായ പറമ്പിക്കുളത്തിന്റെ തുടർച്ചാ സ്ഥലമായ ഇവിടെ പഴയ കാലത്ത് തന്നെ നല്ലൊരു ജനപദമുണ്ടായിരുന്നു. കൃഷിയും, ജലലഭ്യതയുമായിരുന്നു കാരണം. ആയതിനാൽ ഇതിലൂടെ സുപ്രധാന നാട്ടുവഴി നിലവിൽ വന്നു.

സമീപ മേഖലകളായ മുതലമട, കൊഴിഞ്ഞാമ്പാറ എന്നിവ യഥാക്രമം കഠിന വനഭൂമി, വരണ്ട പീഠഭൂമി ആയതിനാൽ ഫലഭൂയിഷ്ഠമായ വണ്ടിത്താവളം പ്രദേശത്ത് കൃഷിഭൂമി വികസിപ്പിക്കപ്പെടുകയും ,ജനത അധിനിവേശം ചെയ്യുകയും ,അപ്രകാരം ജനതതപ്രദേശഗുണം പൂർവ്വകാലത്ത് തന്നെ കൈവരിക്കുകയും ചെയ്തു.

കൊച്ചി രാജ്യത്തെ പ്രമുഖ ജന്മികൾ വണ്ടിത്താവളം മേഖലയിലെ ഭൂമി കൾക്ക് ഉടമസ്ഥരായി. ഭാരതപ്പുഴയിലെ ജലം ഉപയോഗിച്ചും, കുളങ്ങൾ കുത്തിയും, തോടുകളിലെ വെള്ളം തടയണ കെട്ടി സിസ്റ്റങ്ങൾ ഉണ്ടാക്കിയും അവർ കൃഷി മികച്ചതാക്കി. കൃഷിപ്പണിക്കായി പടിഞ്ഞാറൻ പാലക്കാട്ടു നിന്ന് ഈഴവരേയും, കോട്ടയത്തിലെ കുറവിലങ്ങാട്ടു നിന്നും പുലയരേയും കൊണ്ടുവന്നു. പ്രാദേശിക ആദിവാസി ജനതയേയും ഇവർ ഉപയോഗിച്ചു.

നെല്ലിന് പുറമെ ധാന്യം ,പച്ചക്കറി, തെങ്ങ്, വാഴ, പരുത്തി എന്നിവയും കൃഷി ചെയ്തു. കൊച്ചി രാജാവിന് അവകാശപ്പെട്ട പ്രത്യേക സ്ഥലങ്ങളും ഇവിടെ ഉണ്ടായിരുന്നു. ഉദാ:- മീനാക്ഷിപുരത്തെ കൊച്ചിക്കാട് മേഖല.

1883 ൽ ഈ വഴി പാലക്കാട് - പൊള്ളാച്ചി മീറ്റർഗേജ് തീവണ്ടിപ്പാത വന്നു. കൃഷിഭൂമി നഷ്ടമാകാതിരിക്കാൻ നിർദ്ദിഷ്ട പാത അലൈൻമെന്റ് ചെയ്ത് പുതുനഗരത്തു് നിന്നും കൊല്ലങ്കോട്- മുതലമട വഴി മീനാക്ഷിപുരം സ്റ്റേഷനെ ബന്ധിപ്പിച്ചു.

സമ്പന്നമായ കൃഷി മേഖലയായതിനാൽ സ്വാഭാവികമായി കന്നുകാലിച്ചന്തയും ഇവിടെ വന്നു. പൊള്ളാച്ചിയിലെ വ്യാഴം ചന്ത കഴിഞ്ഞ് ഉരുക്കൾ വെള്ളിയാഴ്ചയിലെ വണ്ടിത്താവളം ചന്തയിലെത്തും.ഇപ്പോൾ കാലിച്ചന്ത പ്രവർത്തിക്കുന്നില്ല.

പുരാതനമായി ഇസ്ലാം സുവിശേഷത്തിനായി വന്ന അറേബ്യൻ മതപ്രചാരകൻ ചിന്നമീര അവുലിയ ഇവിടെ വെച്ച് മരണപ്പെട്ട് ഖബറടക്കി. ഈ ഖബർസ്ഥാൻ നാൽപ്പതടി ഉയരത്തിൽ തയ്യാറാക്കിയതാണ്. ഇവിടെ വർഷം തോറും ചന്ദനക്കുടം ആഘോഷിക്കുന്നു. പഴയ കച്ചവട പാതയിലെ പ്രധാനയിടത്താവളമായതിനാൽ തെക്കൻ തമിഴ്നാട്ടിൽ നിന്നുംം ധാരാളം റാവുത്തർ വിഭാഗക്കാർ നൂറ്റാണ്ടുകൾക്ക് മുൻപു തന്നെ വണ്ടിത്താവളത്തേക്ക് കുടിയേറി വന്നു.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ടി.സി. നാരായണൻ നമ്പ്യാർ

ഒന്നും, രണ്ടും കേരളനിയമസഭകളിൽ ഇരിക്കൂർ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകനായിരുന്നു **ടി.സി. നാരായണൻ നമ്പ്യാർ** (1 ജൂലൈ 1914 -26 ജൂൺ 1995). സി.പി.ഐ.യുടെ പ്രതിനിധിയായാണ് ടി.സി. നാരായണൻ നമ്പ്യാർ കേരള നിയമസഭയിലേക്കെത്തിയത്. 1914 ജൂലൈ 1ന് ജനിച്ചു. 1952-ൽ മദ്രാസ് നിയമസഭയിലും ഇദ്ദേഹം അംഗമായിരുന്നു.

1957-60വരെ എസ്റ്റിമേറ്റ് കമ്മിറ്റിയുടെ ചെയർമാൻ, 1960-63 വരെ പബ്ലിക് അക്കൗണ്ട് കമ്മിറ്റി ചെയർമാൻ, മദ്രാസ് അസംബ്ലിയിൽ സി.പി.ഐ.യുടെ ചീഫ് വിപ്പ്, കേരള സർവകലാശാലാ സെനറ്റംഗം, കെ.പി.സി.സി. എക്സിക്യൂട്ടിവംഗം, അധ്യാപകൻ; കേരളോദയം എന്നീ പ്രസിദ്ധീകരണങ്ങളുടെ എഡിറ്റർ എന്നീ നിലകളിൽ നാരായണൻ നമ്പ്യാർ പ്രവർത്തിച്ചിട്ടുണ്ട്. 1930-ൽ കോൺഗ്രസിൽ ചേർന്നു, കർഷക സമരങ്ങളിലും മറ്റും പങ്കെടുത്ത് ഇദ്ദേഹം നിരവധി തവണ ജയിൽവാസം അനുഷ്ഠിച്ചിട്ടുണ്ട്; പിന്നീട് കമ്യൂണിസ്റ്റ് പാർട്ടിയിലംഗമായി.

## അവലംബം

വർഗ്ഗം:1914-ൽ ജനിച്ചവർ
വർഗ്ഗം: 1995-ൽ മരിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:ജൂൺ 26-ന് മരിച്ചവർ
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വണ്ണപ്പുറം

ഇടുക്കി ജില്ലയിലെ വണ്ണപ്പുറം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **വണ്ണപ്പുറം**. തൊടുപുഴയിൽ നിന്നും ഏകദേശം 17

കിലോമീറ്റർ ദൂരത്തായാണ് ഈ ഗ്രാമം സ്ഥിതി ചെയ്യുന്നത്. തൊടുപുഴയിൽ നിന്നും ഇടുക്കിയിലേക്കുള്ള വണ്ണപ്പുറം-ചേലച്ചുവട് പാത ഈ ഗ്രാമത്തിലൂടെയാണ് കടന്നുപോകുന്നത്. എസ്.എൻ.എം.എച്ച്.എസ് ആണ് ഇവിടുത്തെ പ്രധാന വിദ്യാലയം. മുണ്ടന്മുടി വണ്ണപ്പുറത്തിന്റെ ഒരു സമീപ പ്രദേശമാണ്. കേരളത്തിൽ അറിയപ്പെടുന്ന വിനോദ സഞ്ചാര കേന്ദ്രങ്ങളായ **കോട്ടപ്പാറ മഞ്ഞുമല, കാറ്റാടിക്കടവ്, തൊമ്മൻകുത്ത് വെള്ളച്ചാട്ടം, ആനചാടിക്കുത്ത്, മീനുളിയാൻ പാറ** തുടങ്ങിയവയെല്ലാം  സ്ഥിതി ചെയ്യുന്നത് ഇവിടെയാണ്.

## ആരാധനാലയങ്ങൾ
#തെക്കേച്ചിറ വിഷ്ണു ക്ഷേത്രം
#കാഞ്ഞിരക്കാട്ട് മഹാദേവക്ഷേത്രം
#കൂവപ്പുറം ധർമ്മശാസ്താക്ഷേത്രം
#മാർ സ്ലീവാ ടൗൺ പള്ളി
#കാളിയാർ സെന്റ് റീത്താ പള്ളി
#ടൗൺ ജുമാ മസ്ജിദ്
#തഖ്‌വ ജുമാ മസ്ജിദ്, പ്ലാന്റേഷൻ കവല
#സെന്റ് മഥ്യാസ്‌ സി എസ് ഐ പള്ളി കാളിയാർ
#മോർ ഗൃീഗോറീയോസ് യാക്കോബായ സുറിയാനി പള്ളി

## അവലംബം
ചാർട്ട് ഓഫ് അക്കൗണ്ട്സ്

പറ്റുവരവുകൾ കൊള്ളിക്കാനുള്ള  അക്കൗണ്ടുകളുടെ സമ്പൂർണ്ണ പട്ടികയാണ്‌ ചാർട്ട് ഓഫ് അക്കൗണ്ട്സ്. മറ്റൊരു വിധത്തിൽ പറഞ്ഞാൽ തണ്ടപ്പേർ പുസ്തകത്തിൽ ഉള്ളതോ ഉൾക്കൊള്ളിക്കാവുന്നതോ ആയ കണക്കുവിഭാഗങ്ങളുടെ പൂർണ്ണവിവരം.

## ഘടന
ചാർട്ട് ഓഫ് അക്കൗണ്ട്സിന്റെ ഘടനയെപ്പറ്റി സാമാന്യ തത്ത്വങ്ങളൊന്നുമില്ല. എന്നാൽ ആധുനിക കാലത്ത് ചാർട്ട് ഓഫ് അക്കൗണ്ട്സ് ആസൂത്രിത രൂപവത്കരണം ചെയ്തതും അക്കങ്ങളോ അക്ഷരങ്ങളോ രണ്ടും ചേർന്നതോ ആയ സൂചനാസംക്ഷിപ്തങ്ങൾ (അക്കൗണ്ട് കോഡ്) ചേർത്തതുമായ  തരം വർഗ്ഗവും തരവും തിരിക്കപ്പെട്ട പട്ടികയായാണ്‌  നിർമ്മിക്കാറ്.  യന്ത്രവത്കൃത അക്കൗണ്ടിങ്ങിന്റെ അടിസ്ഥാന ആവശ്യങ്ങളിലൊന്നാണ്‌ ഇത്തരം ചാർട്ട് ഓഫ് അക്കൗണ്ട്സ് ഘടന.

ബെൽജിയം, ഫ്രാൻസ്, ഇറ്റലി, ചില ആഫ്രിക്കൻ രാജ്യങ്ങൾ എന്നിവിടങ്ങളിൽ ചാർട്ട് ഓഫ് അക്കൗണ്ട്സിന്റെ അടിസ്ഥാന ഘടന രാജ്യതലത്തിൽ നിയമം മൂലം നിർ‌മ്മിക്കപ്പെട്ടിരിക്കുന്നു.  എന്നാൽ ഇന്ത്യയടക്കം ലോകത്തെ മിക്ക രാജ്യങ്ങളിലും സ്ഥാപനങ്ങൾക്ക് ഇഷ്ടമുള്ള ചാർട്ട് ഓഫ് അക്കൗണ്ട്സ് ഘടന  രൂപവത്കരിക്കാൻ പൂർണ്ണ സ്വാതന്ത്ര്യമുണ്ട്.

## ഉദാഹരണം

## ERPകളിലെ ഉപയോഗം
ERP സോഫ്റ്റ്‌വെയറുകളിൽ ചാർട്ട് ഓഫ് അക്കൗൺണ്ട്സിനു വളരെയേറെ പ്രാധാന്യമുണ്ട്. സങ്കീർണ്ണമായതും തമ്മിൽ ഒത്തുമാറി യോജിപ്പിക്കാവുന്ന ഖണ്ഡങ്ങളുള്ളതുമായ ചാർട്ട് ഓഫ് അക്കൗണ്ട്സ് സമ്പ്രദായം ഉപയോഗിക്കുക വഴി അവ ഒരു തണ്ടപ്പേർ പുസ്തകത്തിൽ തന്നെ ഏകോപിതവും ഖണ്ഡിതവുമായ കണക്കുകളും ബജറ്റിങ്ങ് വിവരങ്ങളും കോസ്റ്റ് അക്കൗണ്ടിങ്ങ് വിവരങ്ങളും ഒരേ സമയം ഉൾക്കൊള്ളിക്കുന്നു.

ഉദാഹരണം
ഓറക്കിൾ ഈ-ബിസിനസ് സ്വീറ്റ് R12 ഇൽ ചിട്ടപ്പെടുത്താവുന്ന രീതിയിലെ ഒരു നാൾ‌വഴി  കണക്കിലെ ചാർട്ട് ഓഫ് അക്കൗണ്ട്സ് യോജിത രൂപം.

മേൽക്കൊടുത്തിരിക്കുന്ന ഉദാഹരണപ്രകാരമുള്ള   ചെലവ് റിക്കോർഡിങ്ങ് കൊണ്ട് തണ്ടപ്പേർ പുസ്തകത്തിൽ നിന്നു തന്നെ ജനിപ്പിക്കാവുന്ന  നിരവധി അക്കൗൺറ്റിങ്ങ്, കോസ്റ്റിങ്ങ്, ബജറ്റ് റിപ്പോർട്ടുകളിൽ ഈ പറ്റുവിവരം ഉൾപ്പെടുത്താൻ കഴിയും, അതിൽ ചിലത്:

* കമ്പനിയുടെ മൊത്തം ചെലവ് 
* കേരളത്തിലെ മൊത്തം ചെലവ്
* എല്ലാ വിപണന കാര്യാലയങ്ങളിലെയും മൊത്തം ചെലവ്
* കമ്പനിയുടെ മൊത്തം പരസ്യച്ചിലവ്
* കമ്പനിയുടെ മൊത്തം ടെലിവിഷൻ പരസ്യച്ചെലവ്
* കേരളത്തിലെ പരസ്യച്ചെലവ്
* കേരളത്തിലെ ടെലിവിഷൻ പരസ്യച്ചെലവ്
* കേരളത്തിലെ വൈദ്യുതോപകരണ  പരസ്യച്ചെലവ്
* കേരളത്തിലെ ആകെ പരസ്യച്ചെലവ്
* വിപണന കാര്യാലയങ്ങളുടെ ബജറ്റ് വിഹിതവിനിയോഗം
* കേരളത്തിലേക്ക് നീക്കിവച്ച പരസ്യ ബജറ്റ്  വിനിയോഗം
* വൈദ്യുതോപകരണങ്ങളുടെ  പരസ്യബജറ്റ്  വിനിയോഗം
* വൈദ്യുതോപകരണങ്ങളുടെ വിപണന ചെലവ്
നാൾ‌വഴിയിൽ കൊള്ളിക്കൽ മാത്രം  വഴിഇത്തരത്തിൽ നിരവധി റിപ്പോർട്ടുകൾ   നിർമ്മാണപ്രാപ്തമാക്കാൻ  ഖണ്ഡിത ചാർട്ട് ഓഫ് അക്കൗണ്ട് രൂപം വഴിയുള്ള ഈ കണക്കുകൊള്ളിക്കൽ കൊണ്ട് കഴിയുന്നു.

## അവലംബം

വർഗ്ഗം:അക്കൗണ്ടൻസി
സഭാപർവ്വം

വ്യാസ രചിതമായ മഹാഭാരതത്തിലെ പതിനെട്ടു പർവ്വങ്ങളിൽ രണ്ടാമത്തെ പർവ്വമാണ് **സഭാപർവ്വം**. സഭാപർവ്വത്തിൽ 72 അദ്ധ്യായങ്ങളും 4511 പദ്യങ്ങളും ഗ്രന്ഥകാരൻ ഉൾക്കൊള്ളിച്ചിരിക്കുന്നു.. ഖാണ്ഡവദഹനത്തിൽ നിന്നും അസുരശില്പിയായ മയനെ രക്ഷിക്കുന്നതിനാൽ അവൻ പാണ്ഡവർക്ക് ഇന്ദ്രപ്രസ്ഥത്തിൽ മനോഹരമായ ഒരു സഭാമണ്ഡപവും അനുബന്ധ മന്ദിരവും പണിതു ദാനം ചെയ്തു. അതിനെത്തുടർന്നുള്ള പാണ്ഡവരുടെ കഥകൾ വർണ്ണിക്കുന്നതിനാൽ ഗ്രന്ഥകാരൻ മഹാഭാരതത്തിലെ രണ്ടാമത്തെ പർവ്വത്തിനു സഭാപർവ്വം എന്നു പേർ കൊടുത്തു

## അവലംബങ്ങൾ


വർഗ്ഗം:ഹൈന്ദവം
വർഗ്ഗം:മഹാഭാരതം
വർഗ്ഗം:മഹാഭാരതത്തിലെ പർവ്വങ്ങൾ
അബുൽ ഫിദ

അറബ് ചരിത്രപണ്ഡിതനും ഭൂമിശാസ്ത്രകാരനുമായിരുന്നു **അബുൽ ഫിദ** (). പൂർണമായ പേര് അബുൽ ഫിദ ഇസ്മായിൽ ഇബ്നു അലി എന്നാണ്. 1273 നവംബറിൽ ദമാസ്കസിൽ ജനിച്ചു. ഈജിപ്തിലെ സുൽത്താനായിരുന്ന സലാഡിന്റെ (സലാഹുദ്ദീൻ യൂസഫ് ഇബ്നു അയൂബ് 1137-93) വംശജനായിരുന്നു ഇദ്ദേഹം. അബുൽഫിദ ചെറുപ്പത്തിൽതന്നെ വിദ്യാഭ്യാസം പൂർണമാക്കി. 12-ആമത്തെ വയസ്സിൽ മർക്കാബ് ഉപരോധ (1285)ത്തിൽ പങ്കെടുത്തു. കുരിശുയുദ്ധക്കാർക്കെതിരായുള്ള മികച്ച സേവനത്തിന് പാരിതോഷികമായി 1310-ൽ ഈജിപ്തിലെ മംലൂക്ക് സുൽത്താനായ നാസിർമുഹമ്മദ് ഇദ്ദേഹത്തെ ഹമായിലെ ഗവർണറായി നിയമിച്ചു. ഭരണ നൈപുണ്യം കാരണം ഉദ്യോഗത്തിൽ പടിപടിയായി ഉയർന്നു. 1320-ൽ സുൽത്താൻ എന്ന പദവിയും *മാലിക്കുൽ മുഅയ്യദ്* എന്ന ബിരുദവും ഇദ്ദേഹത്തിനു നൽകപ്പെട്ടു.

ഭരണനിർവഹണത്തിനിടയിലായിരുന്നു അബുൽഫിദ തനിക്കേറ്റവും ഇഷ്ടപ്പെട്ട വൈജ്ഞാനിക പ്രവർത്തനങ്ങളിൽ ഏർപ്പെട്ടിരുന്നത്. അബുൽഫിദയുടെ എണ്ണപ്പെട്ട കൃതികൾ മുഖ്തസർ താരിഖ് അൽ ബഷർ (മനുഷ്യവർഗത്തിന്റെ സംക്ഷിപ്ത ചരിത്രം), തഖ്വീൻ അൽ ബുൽദാൻ (രാജ്യങ്ങളുടെ യഥാർഥ വിവരണം) എന്നിവയാണ്. മുഖ്തസർ മനുഷ്യവർഗത്തിന്റെ ഉദ്ഭവം മുതൽ 1329 വരെയുള്ള ചരിത്രമാണ് പ്രതിപാദിക്കുന്നത്. ഇതിന്റെ ആദ്യഭാഗങ്ങൾ ചരിത്രകഥകളുടെ നൂലാമാലകളിൽ കുടുങ്ങിക്കിടക്കുകയാണെങ്കിലും ഇതുൾക്കൊള്ളുന്ന സമകാലീനചരിത്രം ഏറ്റവും ആധികാരികമായി ഗണിക്കപ്പെടുന്നു. കുരിശുയുദ്ധത്തെക്കുറിച്ച് ഇതിൽ വിവരിച്ചിരിക്കുന്ന ഭാഗം, ചരിത്രകാരന്മാർ ഉദ്ധരിക്കാറുണ്ട്. തഖ്വീൻ അൽ ബുൽദാൻ ഭൂമിശാസ്ത്രത്തെക്കുറിച്ചുള്ള മധ്യകാലവിജ്ഞാനത്തിന്റെ ഒരു ഭാണ്ഡാഗാരമാണ്. ഭൂപ്രകൃതിയെ സംബന്ധിച്ചുള്ള പൊതുവിവരണത്തിനുശേഷം ഭൂമിയുടെ 28 വിഭാഗങ്ങളുടെ വിശദവിവരങ്ങൾ ഇതിൽ അടങ്ങിയിരിക്കുന്നു. അക്കാലത്തെ ഏറ്റവും പ്രഗല്ഭ ഭൂമിശാസ്ത്രകാരനുമായിരുന്ന അബുൽ ഫിദ, 1331 |ഒക്ടോബറിൽ ഹാമായിൽ (പശ്ചിമ സിറിയയിലെ ഒരു നഗരം) വച്ച് അന്തരിച്ചു.

## അവലംബം
*http://knolik.com/article0003163.html
*http://chestofbooks.com/reference/American-Cyclopaedia-V1/Ismail-Ibn-Ali-Abulfeda.html
*http://www.sccs.swarthmore.edu/users/08/ajb/tmve/wiki100k/docs/Abu_al-Fida.html
എൻ. നീലകണ്ഠരു പണ്ടാരത്തിൽ

ഒന്നും, രണ്ടും കേരളനിയമസഭകളിൽ നെടുമങ്ങാട് നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **എൻ. നീലകണ്ഠര് പണ്ടാരത്തിൽ** (1 മാർച്ച് 1917 - 18 സെപ്റ്റംബർ 2007). കമ്മ്യൂണിസ്റ്റ് പ്രതിനിധിയായാണ് നീലകണ്ഠര് പണ്ടാരത്തിൽ കേരള നിയമസഭയിലേക്കെത്തിയത്. 1917 മർച്ച് 1ന് ജനിച്ചു. നാരായണൻ പണ്ടാരത്തിൽ പിതാവും സാവിത്രി അന്തർജ്ജനം മാതാവുമായിരുന്നു. 1950 മുതൽ 1954 വരെ കാലഘട്ടങ്ങളിൽ ഇദ്ദേഹം തിരുക്കൊച്ചി നിയമസഭയിലംഗമായിരുന്നു.

തിരുക്കൊച്ചി നിയമസഭയിൽ നടന്ന ഉപതെരഞ്ഞെടുപ്പിലൂടെയാണ് നീലകണ്ഠര് പണ്ടാരത്തിൽ ആദ്യമായി നിയംസഭാംഗമായത്, കോൺഗ്രസ് പ്രതിനിധിയായി തിരുക്കൊച്ചി നിയമസഭയിലെത്തിയ ഇദ്ദേഹം 1950കളിൽ സി.പി.ഐ.യിൽ ചേർന്നു. കമ്മ്യൂമ്മിസ്റ്റ് പാർട്ടിയിൽ ചേർന്നതിനു മുൻപ് തിരുവിതാംകൂർ കോൺഗ്രസിന്റെ സജീവ പ്രവർത്തകനായിരുന്നു അക്കാലത്ത് സ്വാത്രന്ത്ര്യസമരത്തിലും നീലകണ്ഠര് പണ്ടാരത്തിൽ പങ്കെടുത്തിട്ടുണ്ട്.

## അവലംബം

വർഗ്ഗം:1917-ൽ ജനിച്ചവർ
വർഗ്ഗം: 2007-ൽ മരിച്ചവർ
വർഗ്ഗം:മാർച്ച് 1-ന് ജനിച്ചവർ
വർഗ്ഗം:സെപ്റ്റംബർ 18-ന് മരിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
അബ്ദി

ഒട്ടോമൻ ചരിത്രകാരന്മാരിൽ ചിലർ ഈ പേരിൽ അറിയപ്പെടുന്നു. ഇവരിൽ ഏറ്റവും പ്രസിദ്ധൻ യൂസുഫ് ആഗായുടെ സെക്രട്ടറിയായിരുന്ന *അബ്ദി* ആയിരുന്നു. മുഹമ്മദ് IV (1648-87) ന്റെ ഭരണകാലത്തെ പല സംഭവങ്ങളും ഇദ്ദേഹം തന്റെ ചരിത്രഗ്രന്ഥത്തിൽ വിവരിച്ചിട്ടുണ്ട്.

## അബ്ദി എഫെൻദി

മഹ്മൂദ് I (1730-54) ന്റെയും മുസ്തഫാ III (1757-74) ന്റെയും സമകാലികനായിരുന്നു *അബ്ദി എഫെൻദി*. താരീഖ്-എ സുൽത്താൻ മഹ്മൂദ്ഖാൻ എന്ന തന്റെ ചരിത്രഗ്രന്ഥത്തിൽ സമകാലികങ്ങളായ പല വിശദവിവരങ്ങളും ഗ്രന്ഥകാരൻ നൽകുന്നുണ്ട്.

## അബ്ദിപാഷ

പതിനേഴാം ശറ്റാണ്ടിലെ ചരിത്രകാരനും ഭരണകർത്താവും ആയിരുന്നു അബ്ദിപാഷ. മുഹമ്മദ് IV-ന്റെ കീഴിൽ പ്രധാനപ്പെട്ട പല ഉദ്യോഗങ്ങളും ഇദ്ദേഹം വഹിച്ചിരുന്നു. ബസ്രാ, ഈജിപ്ത്, റുമേലിയ, ക്രീറ്റ് തുടങ്ങിയ പല പ്രവിശ്യകളിലും ഇദ്ദേഹം ഗവർണർ ആയിരുന്നിട്ടുണ്ട്. ഇദ്ദേഹത്തിന്റെ താരിഖ്-എ വഖാഈ എന്ന ഗ്രന്ഥം 1648 മുതൽ 1682 വരെയുള്ള ഒട്ടോമൻ സാമ്രാജ്യത്തിന്റെ വിപുലമായ ചരിത്രമാണ്. ഈ ഗ്രന്ഥം മുഹമ്മദ് IV-ന് സമർപ്പിക്കപ്പെട്ടിരിക്കുന്നു. ആധികാരികമായി ഈ ഗ്രന്ഥത്തിന്റെ നിർമ്മാണത്തിലൂടെ അബ്ദിപാഷ, ഒട്ടോമൻ സാമ്രാജ്യത്തിന്റെ ഔദ്യോഗിക ചരിത്രകാരൻ എന്ന ബഹുമതി നേടി. 1692 മാർച്ചിൽ ക്രീറ്റിലെ ഗവർണറായിരിക്കുമ്പോൾ ഇദ്ദേഹം മരണമടഞ്ഞു.

## അവലംബം
*http://www.babynology.com/meaning-abdi-m3.html 
*http://www.babycenter.com/baby-names-abdi-606065.htm
സെൻട്രൽ ഗ്ളാസ്സ് ആന്റ് സെറാമിക് റിസർച്ച് ഇൻസ്റ്റിറ്റ്യൂട്ട്, കൊൽക്കത്ത

സി. എസ്. ഐ. ആറിൻറെ കീഴിലുളള സെൻട്രൽ ഗ്ലാസ്സ് അൻഡ് സെറാമിക് റിസർച്ച് ഇൻസ്റ്റിറ്റ്യൂട്ട്  1950ലാണ് നിലവിൽ  വന്നത്.  11 ഗവേഷണ വിഭാഗങ്ങളാണുളളത്. കൊൽക്കത്തയിലാണ് ഈ സ്ഥാപനം സ്ഥിതി ചെയ്യുന്നത്. 

*ബയോസിറാമിക്സ് & കോട്ടിംഗ്സ്
*സെറാമിക് മെംബ്രേൻസ്
*ക്ലേ &  ട്രഡീഷണൽ സെറാമിക്സ്
*ഫൈബർ ഓപ്റ്റിക്സ് & ഫോട്ടോണിക്സ്
*ഫ്യൂവൽ സെൽ ബാറ്ററീസ്
*ഗ്ലാസ്സ്
*നാനോ മെറ്റീരിയൽസ്
*നാനോ ഓക്സൈഡ്  സെറാമിക്സ്
*റിഫ്രാക്റ്ററി  മെറ്റീരിയൽസ്
*സെൻസർ &ആക്ചുവേറ്റർ 
*സോൾ ജെൽ

## അവലംബം
*CGCRI Web site
കേരചന്ദ്ര

ഒരു തെങ്ങിനമാണ് **കേരചന്ദ്ര**.  ഫിലിപ്പൈൻസ് ഓർഡിനറി എന്ന പേരിലും അറിയപ്പെടുന്നു. വർഷത്തിൽ ശരാശരി 110 തെങ്ങ ഉൽപാദനം. ഫലത്തിന് വൃത്താകൃതിയാണ്. ഒരു തേങ്ങയിൽ നിന്ന് കിട്ടുന്ന കൊപ്രയുടെ അളവ് ഏകദേശം 198ഗ്രാം ആണ്. ഒരു തെങ്ങിൽ നിന്ന് ശരാശരി 21.8 കിലോ കൊപ്ര ലഭിക്കുന്നു. ഈയിനം തേങ്ങയുടെ കൊപ്രയിലെ എണ്ണ 66 ശതമാനത്തോളം വരും.

വർഗ്ഗം:തെങ്ങിനങ്ങൾ
അബ്‌ദുൽ അസീസ്

വലത്ത്‌|ചട്ടരഹിതം
തുർക്കിയിലെ 32-ആമത്തെ ഒട്ടോമൻ (ഉസ്മാനിയ) സുൽത്താനായിരുന്നു **‍അബ്‌ദുൽ അസീസ്** (ഓട്ടോമൻ തുർക്കിഷ് : *`Abdü´l-Âzīz-i evvel* عبد العزيز). സുൽത്താൻ മഹമ്മൂദ് II (1785-1839)-ന്റെ മൂന്നാമത്തെ പുത്രനായി 1830 ഫെബ്രുവരി. 9-ന് ജനിച്ചു. സഹോദരനായ അബ്ദുൽ മജീദിനെ (1823-61) തുടർന്ന് 1861 ജൂൺ 20-ന് സുൽത്താനായി. ഇദ്ദേഹത്തിന്റെ ഭരണകാലത്ത് മൊണ്ടെനെഗ്രൊ, സെർബിയ, ബോസ്നിയ, ഹെഴ്സെഗൊവിന, ബൾഗേറിയ, ക്രീറ്റ് തുടങ്ങിയ സാമന്തരാജ്യങ്ങളിൽ കലാപം പൊട്ടിപ്പുറപ്പെട്ടു. 1870 മുതൽ റഷ്യയ്ക്ക് ഈ ബാൾക്കൻ രാജ്യങ്ങളിൽ സ്വാധീനത വർധിച്ചതാണ് കലാപങ്ങളുടെ മൂലകാരണം. ഇവിടങ്ങളിലെ സ്ളാവുകൾ, അൽബേനിയർ തുടങ്ങിയ ഓർത്തഡോക്സ് ക്രിസ്ത്യൻ മതവിഭാഗക്കാരുടെ വികാരങ്ങളെ ചൂഷണം ചെയ്ത് അവരെ ഒട്ടോമൻ സുൽത്താനെതിരായി അണിനിരത്തിയത് റഷ്യ ആയിരുന്നു. ഇത്തരത്തിലുള്ള ഒട്ടേറെ കലാപങ്ങൾ രാജ്യത്തുണ്ടായിരുന്നെങ്കിലും പല പുരോഗമന നടപടികളും നടപ്പിലാക്കുന്നതിൽ ഇദ്ദേഹം ശ്രദ്ധാലുവായിരുന്നു. പ്രവിശ്യാഭരണം ഇദ്ദേഹം ഏകീകരിച്ചു; വഖ്ഫ് സ്ഥാപനങ്ങൾ നവീകരിച്ചു. ഷൂറാ-ഇ-ദൌലത്ത്, ദിവാൻ-ഇ-അഫ്കാമി അഥ്ലിയ്യേ തുടങ്ങിയ നീതിന്യായ സ്ഥാപനങ്ങൾ മുസ്ലീങ്ങൾക്കും ക്രിസ്ത്യാനികൾക്കും പ്രാതിനിധ്യം കിട്ടത്തക്കവിധത്തിൽ സ്ഥാപിച്ചു. വിദ്യാഭ്യാസകാര്യങ്ങളിൽ വിപ്ലവകരമായ മാറ്റം വരുത്തി; ഒരു സർവകലാശാല സ്ഥാപിച്ചു. പട്ടാളത്തെ ആധുനികരീതിയിൽ സുസജ്ജമാക്കി. പക്ഷേ, പുരോഗമന നടപടികൾ, സാമ്പത്തികപരാധീനതമൂലം, പൂർണമായി നടപ്പിലാക്കാൻ ഇദ്ദേഹത്തിനു കഴിഞ്ഞില്ല. യുവതുർക്കികളുടെ എതിർപ്പും ബാൾക്കൻ പ്രവിശ്യയിലെ അസ്വസ്ഥതകളുംമൂലം സുൽത്താന് 1876 മാർച്ച് 30-ന് സ്ഥാനത്യാഗം ചെയ്യേണ്ടിവന്നു. ഏതാനും ദിവസങ്ങൾക്കുശേഷം ഇദ്ദേഹം വധിക്കപ്പെട്ടു   

## ഇതുകൂടികാണുക
*ഒട്ടോമൻ സാമ്രാജ്യം

## അവലംബം
*http://www.kimkimdir.gen.tr/kimkimdir.php?kim=abdulaziz 
*http://naqshbandi.org/ottomans/khalifa/s32_detail.htm 
*Images for abdülaziz
*http://www.sccs.swarthmore.edu/users/08/ajb/tmve/wiki100k/docs/Abd%C3%BClaziz.html 
 

വർഗ്ഗം:ഓട്ടമൻ സാമ്രാജ്യത്തിലെ സുൽത്താന്മാർ
ബ്ലാക്ക് ക്രസ്റ്റഡ് ടിറ്റ്മൗസ്

**ബ്ലാക്ക്-ക്രസ്റ്റഡ് ടിറ്റ്മൗസ്** - പാടുന്ന ഒരിനം പക്ഷി. 14 മുതൽ 15 സെ.മീ വരെയാണ് ഇവയുടെ നീളം. മുകൾഭാഗം ചാരനിറം. ദേശാടനപ്പക്ഷി ഇനത്തിൽ കേരളത്തിൽ ഇവയെ കണ്ടെത്തിയിരുന്നു. 

വർഗ്ഗം:ദേശാടനപ്പക്ഷികൾ
സ്റ്റീവിയ

ഭക്ഷണത്തിനു് ഉപയോഗിക്കുന്ന പഞ്ചസാരയ്ക്ക് പകരമായി ഉപയോഗിക്കുന്നതും *[[Stevia rebaudiana|പഞ്ചാരക്കൊല്ലി]]* എന്ന സസ്യത്തിന്റെ ഇലകളിൽ നിന്നും വേർതിരിക്കുന്നതുമായ ഒരു പദാർത്ഥമാണ് **സ്റ്റീവിയ (Stevia)** (,  or ) 

## ഉപയോഗം
സ്റ്റീവിയയുടെ ഇലയിൽ നിന്ന് നിർമ്മിക്കുന്ന പഞ്ചസാര കരിമ്പിൽ നിന്നുമെടുക്കുന്ന പഞ്ചസാരയേക്കാൾ മുപ്പതിരട്ടി മധുരമുള്ളതും, പ്രമേഹരോഗികൾക്ക് കഴിക്കാവുന്നതുമാണ്. ശീതള പനീയങ്ങൾ, മിഠായികൾ, ബിയർ, ബിസ്കറ്റുകൾ എന്നിവയിൽ പഞ്ചസാരക്ക് പകരമായി ചേർക്കുന്നു.

## ഇതും കാണുക
* പഞ്ചാരക്കൊല്ലി

## അവലംബം
	

വർഗ്ഗം:ആസ്റ്റ്രേസീ
വർഗ്ഗം:പഞ്ചസാര

## പുറത്തേക്കുള്ള കണ്ണികൾ
* http://www.livescience.com/39601-stevia-facts-safety.html
* http://food.ndtv.com/health/world-health-day-is-stevia-a-safe-alternative-to-sugar-1339758
മുള്ളാത്ത

ഉഷ്ണമേഖലാപ്രദേശങ്ങളിൽ വളരുന്ന ഒരു നിത്യഹരിതസസ്യമാണ് **മുള്ളാത്ത**. മുള്ളഞ്ചക്ക, മുള്ളൻചക്ക, ലക്ഷ്മണപ്പഴം, മുള്ളാത്തി, ബ്ലാത്ത തുടങ്ങിയ പേരുകളിലും അറിയപ്പെടുന്ന ഇതിന്റെ ആംഗലേയനാമം *സോർസോപ്പ് (Soursop)* എന്നാണ്.  ശാസ്ത്രനാമം *അനോന മ്യൂരിക്കേറ്റ*.
## വിവരണം
സാധാരണയായി 5 മീറ്റർ വരെ പൊക്കത്തിൽ വളരുന്ന ഒരു സസ്യമാണിത്. തടിയുടെ പുറം തൊലിയ്ക്ക് കറുപ്പ് കലർന്ന നിറമായിരിക്കും. പുറം ഭാഗം മിനുത്തതും അഗ്രഭാഗം കൂത്തതുമായ കടും പച്ച നിറത്തിലുള്ള ഇലകൾ ഈ സസ്യത്തിൽ ഉണ്ടാകുന്നു. സുഗന്ധമുള്ളതും വലിപ്പമുള്ളതുമായ പൂക്കൾ ആണ് ഇതിൽ ഇണ്ടാകുന്നത്. പൂക്കൾക്ക് നാല്- അഞ്ച് ഇതളുകൾ വരെ ഉണ്ടാകാം. ഭക്ഷ്യയോഗ്യമായ ഇതിലെ കായ്കൾ നല്ല കടും പച്ച നിറമുള്ളതും മുള്ളുകളാൽ ആവരണം ചെയ്തതും ആയിരിക്കും. കായ്കൾ പാകമാകുമ്പോൾ മഞ്ഞ നിറം കലർന്നതും ആയിരിക്കും. കായ്കൾക്കുള്ളിലായി കറുത്ത നിറത്തിലുള്ള അനേകം വിത്തുകൾ കാണപ്പെടുന്നു. 30 സെ.മീറ്റർ വരെ വലിപ്പവും ആറര കി.ഗ്രാംവരെ തൂക്കവുമുള്ള ഫലമാണ് ഇതിനുള്ളതു്.

## ഔഷധ യോഗ്യഭാഗം
ഇല, ഫലം, വേര്, തൊലി, വിത്ത്

## ഔഷധ ഉപയോഗം
ഇലയുടെ നീര് പേൻ, മൂട്ട എന്നിവയെ നശിപ്പിക്കൻ ഉപയോഗിക്കുന്നു.

അർബുദ(ക്യാൻസർ) രോഗത്തിന് മുള്ളാത്തയിൽ അടങ്ങിയിരിക്കുന്ന അസറ്റോജനിൻസ് എന്ന ഘടകം ഫലപ്രദമാണെന്ന് കണ്ടെത്തിയിട്ടുണ്ട്.  മുള്ളാത്തയുടെ ഇലയും തടിയും അർബുദകോശങ്ങളെ നശിപ്പിക്കുമെന്നു അമേരിക്കയിലെ നാഷണൽ ക്യാൻസർ ഇൻസ്റ്റിറ്റ്യൂട്ട് 1976 മുതൽ നടത്തിയ പഠനങ്ങളിൽ കണ്ടെത്തിയിട്ടുണ്ട്..  കറി വയ്ക്കാനും യോഗ്യമാണ്. മധുരവും പുളിയും കലർന്നരുചിയുള്ള ഇതിന്റെ പഴത്തിൽ പോഷകങ്ങളും നാരും ധാരാളമടങ്ങിയിരിക്കുന്നു.

## ചിത്രശാല

Image:Soursop fruit.jpg
Image:Annona_muricata2.jpg
File:Annona_muricata_fleur2.jpg|പൂവ്
File:Annona muricata soursop flower 02.jpg|thumb|Annona muricata_soursop flower
File:Annona muricata soursop flower 05.jpg|thumb|Annona muricata_soursop flower
File:Annona muricata soursop flower 10.jpg|thumb|Annona muricata_soursop flower
Image:Corossol.JPG
Image:Annona muricata.jpg
Image:Annona muricata (Soursop) - tree with fruits.jpg
Image:Annona muricata 1 (1).jpg
Image:Guanabana01_fs_Asit.jpg|
Image:Guanabana02_Joyner_Asit.jpg|
File:Soursop_-_മുള്ളാത്ത_-_001.jpg
File:Soursop_-_മുള്ളാത്ത_-_002.jpg


## ഇതുകൂടി കാണുക

* ആത്ത

## അവലംബം

## പുറത്തേക്കുള്ള കണ്ണികൾ
* കാൻസറിനെതിരെയുള്ള ഫലത്തെപ്പറ്റി

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:അനോന
വർഗ്ഗം:കേരളത്തിലെ സസ്യജാലം
അതിർത്തിരക്ഷാസേന

ഇന്ത്യയുടെ ഏറ്റവും പ്രധാനപ്പെട്ട സായുധ സുരക്ഷ വിഭാഗമാണ് **അതിർത്തി സംരക്ഷണ സേന**(**ബി.എസ്.എഫ്.**) (). ഇന്ത്യയിലെ കേന്ദ്രസായുധപോലീസ് സേനകളിലെ വലുതും ലോകത്തിലെ തന്നെ ഏറ്റവും വലുതുമായ അതിർത്തിസുരക്ഷാസേനയാണിത്. കേന്ദ്ര ആഭ്യന്തര മന്ത്രാലയത്തിന് കീഴിലുള്ള ഈ സേനയുടെ ആസ്ഥാനം ന്യൂ ഡെൽഹിയിലാണ് സ്ഥിതിചെയ്യുന്നത്. ഇന്ത്യൻ പോലീസ് സർവീസ് (ഐ.പി.എസ്.) കേഡറിൽ നിന്നുള്ള ഒരു ഡയറക്ടർ ജനറൽ ആണ് സേനയുടെ തലവൻ. 1965 ഡിസംബർ 1-നാണ് ഇത് സ്ഥാപിതമായത്. 1965ലെ ഇന്ത്യ-പാകിസ്ഥാൻ യുദ്ധത്തിന്റെ പശ്ചാത്തലത്തിലാണ് ആഭ്യന്തര മന്ത്രാലയത്തിന്റെ ഭരണനിയന്ത്രണത്തിലുള്ള ഈ കേന്ദ്രസർക്കാർ സംരക്ഷണ സേന നിലവിൽ വന്നത്.  

ഇന്ത്യയുടെ അതിർത്തി സുരക്ഷ, അതിർത്തി കടന്നുള്ള കുറ്റകൃത്യങ്ങൾ തടയൽ, അതിർത്തിയിലെ കള്ളക്കടത്തും മറ്റേതെങ്കിലും നിയമവിരുദ്ധ പ്രവർത്തനങ്ങളും തടയൽ, നുഴഞ്ഞുകയറ്റം തടയൽ, അതിർത്തിയിലെ ഇന്റലിജൻസ് ശേഖരണം തുടങ്ങിയ ഉത്തരവാദിത്തങ്ങളാണ് അതിർത്തിരക്ഷാ സേനക്കുള്ളത്. യുദ്ധകാലത്ത് കരസേനയെ സഹായിക്കലും ഇവരുടെ കർത്തവ്യമാണ്.  186 ബറ്റാലിയൻ ഉൾപ്പെടെ 240,000 ഭടന്മാരുള്ള ഈ സേന 1965 ലാണ് സ്ഥാപിതമായത്.  ഇത് ലോകത്തിലെ ഏറ്റവും വലിയ അതിർത്തി രക്ഷാ സേനകളിൽ ഒന്നാണ്. ഇന്ത്യൻ പോലീസ് സർവീസ് (ഐ.പി.എസ്.) ഉദ്യോഗസ്ഥനായ ഒരു ഡയറക്ടർ ജനറൽ ആണ് സേനയുടെ തലവൻ. ഇന്ത്യ-പാകിസ്ഥാൻ അന്താരാഷ്ട്ര അതിർത്തിയിലെ നിയന്ത്രണരേഖയും (LoC) മറ്റു തന്ത്രപ്രധാന മേഖലകളും ഒഴിച്ച് (ഇവിടങ്ങളിൽ കരസേനയെ വിനിയോഗിചിട്ടുണ്ട്) സുരക്ഷ നൽകുന്നത് ബിഎസ്എഫ് ആണ്. ഇന്ത്യാ- ബംഗ്ലാദേശ് അതിർത്തി സുരക്ഷയുടെ ചുമതലയും ബി.എസ്.എഫ്.നാണ്. കേന്ദ്രസായുധപോലീസ് സേനകളിലെ അതിർത്തി സുരക്ഷ വിഭാഗത്തിലെ ഏറ്റവും വലിയ സേനകൂടിയാണ് ബോർഡർ സെക്യൂരിറ്റി ഫോഴ്‌സ്.

## ചരിത്രം
1947 മുതൽ 1965 വരെ ഇന്ത്യയുടെ അതിർത്തികൾ സംരക്ഷിച്ചിരുന്നത് അതിർത്തി സംസ്ഥാനങ്ങളിലെ പോലീസ് ആയിരുന്നു.വിവിധ സംസ്ഥാനങ്ങൾ തമ്മിൽ  വേണ്ടത്ര ഏകോപനം ഇക്കാര്യത്തിൽ ഉണ്ടായിരുന്നില്ല.1965 ലെ ഇന്തോ-പാക് യുദ്ധത്തിൽ ഇതു വളരെ വ്യക്തമാകുകയും ശക്തമായ ഒരു അതിർത്തി സേനയുടെ ആവശ്യം ബോധ്യപ്പെടുകയും ചെയ്തതിനെത്തുടർന്നാണ് ബി.എസ്.എഫ്. രൂപീകരിക്കപ്പെട്ടത്.കെ.എസ്.റുസ്തൊംജി ആയിരുന്നു രൂപീകരണ സമയത്ത് ബി.എസ്.എഫ്. ഡയറക്ടർ ജനറൽ.1971ൽ നടന്ന ഇന്തോ-പാക് യുദ്ധത്തിൽ ബി.എസ്.എഫ് അതിന്റെ ശേഷി തെളിയിക്കുകയുണ്ടായി.

### Aircraft
               

അതിർത്തി രക്ഷാ സേനക്ക് സ്വന്തമായി ഹെലിക്കോപ്റ്ററുകളും വിമാനങ്ങളുമുണ്ട്.

## റാങ്കുകൾ
**ഉദ്യോഗസ്ഥർ**

**കീഴ്ദ്യോഗസ്ഥർ**

## ഇതും കാണുക
* കേന്ദ്ര സായുധ പോലീസ് സേനകൾ
## അവലംബം

## പുറം കണ്ണികൾ

* Official website 
* Border Security Force @ India Defence 
* Global Security
* CI Operations in Jammu and Kashmir 
* http://www.dailyindia.com/show/326164.php 
 

വർഗ്ഗം:ഇന്ത്യയിലെ അർദ്ധ സൈനികവിഭാഗങ്ങൾ
മിശ്കാൽ പള്ളി

കോഴിക്കോട്ടെ പുരാതനമായ മുസ്ലിം പള്ളിയാണ് **മിശ്കാൽ സുന്നി ജുമാഅത്ത് പള്ളി**. കോഴിക്കോടിന്റെ പൈതൃകഭൂപടത്തിൽ ശ്രദ്ധേയമായ സ്ഥാനം അലങ്കരിക്കുന്ന മിശ്കാൽ സുന്നി ജുമാഅത്ത് പള്ളിയുടെ നവീകരണത്തിനും സൗഹൃദ സന്ദേശ വിളംബരത്തിനുമായി കോഴിക്കോട് ജില്ലാ ഭരണകൂടം കാര്യമായ ശ്രദ്ധ പതിപ്പിച്ചു വരുന്നു. കോഴിക്കോട് മിശ്കാൽ സുന്നി ജുമാഅത്ത് പള്ളിയുടെയും തളി ക്ഷേത്രത്തിന്റെയും നവീകരണം പൂർത്തിയായ പ്രഖ്യാപനം  11/11/11 ന് കോഴിക്കോട് ഉപരാഷ്ട്രപതി ഡോ. ഹാമിദ് അൻസാരി പങ്കെടുത്ത സ്നേഹ  സംഗമം പരിപാടിയിൽ വെച്ച് നടത്തി..കേരളത്തിന്റെ ടൂറിസ്റ്റ് ഭൂപടത്തിലെ ഒരു ചരിത്ര കേന്ദ്രം കൂടിയാണ് മിശ്കാൽ സുന്നി ജുമാ അത്ത്  പള്ളി.
## ചരിത്രം

കോഴിക്കോട് കുറ്റിച്ചിറയിൽ സ്ഥിതി ചെയ്യുന്ന ഈ മുസ്ലിംപള്ളിക്ക് 7 നൂറ്റാണ്ടോളം പഴക്കമുണ്ട്. അറേബ്യൻ വ്യാപാരിയായ നഖൂദ മിശ്കാൽ എഡി.1300 നും 1330 നും ഇടയിലാണ് പള്ളി പണിതത്. നിർമ്മിച്ച പള്ളി പിന്നീട് അദ്ദേഹത്തിന്റെ പേരിൽ തന്നെ അറിയപ്പെടുകയായിരുന്നു. 

1510 ജനുവരി മൂന്നിന് പോർച്ചുഗീസുകാർ വാസ്കോഡ ഗാമയുടെ പിൻഗാമിയായത്തെിയ അൽബുക്കർക്കിൻെറ നേതൃത്വത്തില് പള്ളി ആക്രമിച്ചു. റമദാൻ 22നായിരുന്നു കല്ലായിപ്പുഴയിലൂടെ വന്ന പോർചുഗീസ് അക്രമികൾ ചരിത്രത്തിൽ തലയുയർത്തിനിന്ന പള്ളിക്ക് നേരെ ആക്രമണം നടത്തിയത്. ‍പള്ളിക്ക് തീവെക്കുകയായിരുന്നുവെന്നാണ് ചരിത്രം രേഖപ്പെടുത്തിയത്. മുസ്ലിംകളെ തുരത്തുകയായിരുന്നു ആക്രമണത്തിൻെറ ലക്ഷ്യം. നാലു തട്ടുകളിലായി മരം കൊണ്ട് നിർമിച്ച പള്ളിക്ക് നാശനഷ്ടങ്ങളുണ്ടായി. പള്ളിയുടെ രണ്ടും മൂന്നും നിലകൾ കത്തി നശിക്കുകയും 'മിഅ്‌റാബ്' തകർക്കപ്പെടുകയും ചെയ്തു. സാമൂതിരിയുടെ നായർ പടയാളികളും മുസ്ലിംകളും ചേർന്നാണ് ആക്രമണം ചെറുത്തത്. പോർചുഗീസ് ആക്രമണത്തിൻെറ മുറിപ്പാടുകൾ ഇപ്പോഴും പള്ളിയുടെ മുകൾതട്ടിലുണ്ട്.

ചാലിയം യുദ്ധത്തിൽ ചാലിയം കോട്ട തകർത്ത ശേഷം കോട്ട തകർത്തതിൻെറ മരങ്ങളും മറ്റും കുറ്റിച്ചിറയിൽ കൊണ്ടുവന്ന് മിശ്കാൽ സുന്നി ജുമാ അത്ത് പള്ളി പുതുക്കിപ്പണിയാനുപയോഗിച്ചിരുന്നു. പ്രകൃതിക്ഷോഭത്താൽ പലതവണ കേടുപാടുകൾ പറ്റിയെങ്കിലും അവയൊക്കെ അറ്റകുറ്റപ്പണികളിലൂടെ ശരിപ്പെടുത്തിയിട്ടുണ്ട്. കേരള വാസ്തു ശിൽപ്പകലയുടെ മേൻമ വിളിച്ചോതുന്ന പള്ളിയുടെ നിർമ്മാണത്തിനുപയോഗിച്ചതു കല്ലിനേക്കാൾ കൂടുതൽ മരമാണ്.

2011ൽ കുറ്റിച്ചിറ മിശ്കാൽ സുന്നി ജുമാഅത്ത് പള്ളി കേന്ദ്ര ഫണ്ട് ഉപയോഗിച്ച് നവീകരിക്കുകയുണ്ടായി. ചരിത്രസ്മാരകങ്ങളുടെ തനിമ ചോരാതെയാണ് നവീകരണം പൂർത്തിയാക്കിയത്. അമൂല്യമായ കർമശാസ്ത്ര ഗ്രന്ഥങ്ങൾ, മാസപ്പിറവി അറിയിക്കാനുള്ള തംബേറ്, ഖാദിമാർ ഉപയോഗിച്ച പുരാതന അംഗവസ്ത്രങ്ങൾ, പല്ലക്ക് തുടങ്ങിയവ പള്ളിയിൽ സൂക്ഷിച്ചിട്ടുണ്ട്.

2012ൽ ഫലസ്തീനിലെ മസ്ജിദുൽഅഖ്സ ഇമാം, ഫലസ്തീൻ അംബാസഡർ എന്നിവരടങ്ങുന്ന പ്രതിനിധി സംഘം മിശ്കാൽ സുന്നി ജുമാഅത്ത് പള്ളി സന്ദർശിച്ചിരുന്നു

## വാസ്തുവിദ്യ
കേരളാ വാസ്തുവിദ്യ

## പ്രത്യേകതകൾ

കോഴിക്കോട്ടെ ഏറ്റവും പഴക്കംചെന്ന പള്ളിയായ മിശ്കാൽ സുന്നി ജുമാഅത്ത് പള്ളി ഇന്ത്യയിലെ പുരാതന മുസ്ലിം പള്ളികളിലൊന്നാണ്.. 24 തൂണുകളും 47 വാതിലുകളും പള്ളിക്കുണ്ട്.തറനിലയിൽ 300 ആളുകൾക്ക് നമസ്കരിക്കാനാവും. ക്ഷേത്രക്കുളങ്ങൾക്ക് സമാനമായ ചതുരക്കുളവും പള്ളിക്കുണ്ട്. മരത്തടിയാൽ തീർത്ത തൂണുകളും ചുമരകളും സവിശേഷതയാണ്.

## യാത്രാമാർഗ്ഗം
*സ്ഥാനം: കുറ്റിച്ചിറ, കോഴിക്കോട്
*സമീപ ബസ്റ്റേഷൻ: കോഴിക്കോട് പാളയം ബസ്റ്റാന്റ്
*സമീപ റെയിൽവേ: കോഴിക്കോട് സ്റ്റേഷനിൽ നിന്നും 2 കി.മീ
*സമീപ വ്യോമായനം:കോഴിക്കോട് എയർപ്പോർട്ടിൽ നിന്നും 25 കി.മീ

## പുറങ്കണ്ണികൾ
* Google Books. "Moslem Architecture of South India" by Mehrdad Shokoohy. Pages 145-179. There are many diagrams and photos of Mithqalpalli (Mishkal) Mosque.
* വീഡിയോ ദൃശ്യം

## അവലംബം

വർഗ്ഗം:കോഴിക്കോട് ജില്ലയിലെ മുസ്ലീം പള്ളികൾ
വർഗ്ഗം:കേരളത്തിലെ പുരാതന മുസ്ലിം പള്ളികൾ
കൽക്കണ്ടം

**കൽക്കണ്ടം** എന്നതു ഒരു മധുര പദാർത്ഥമാണ്. ഖണ്ഡശർക്കര എന്ന സംസ്കൃത വാക്കാണ് ഇതിന്റെ മൂല പദം. ആംഗലേയത്തിൽ **റോക്ക് കാന്ടി** എന്ന് പറയും. പൂരിത പഞ്ചസാര ലായനി ക്രിസ്റ്റലൈസ് ചെയ്താണ് ഇത് ഉണ്ടാക്കുന്നത്. 

പണ്ടു ചില വീടുകളിൽ കൽക്കണ്ടത്തെ ഒരു ഔഷധക്കൂട്ടായി ഉപയോഗിച്ചിരുന്നു. കൽക്കണ്ടം കഴിച്ചാൽ ക്ഷീണമകലുകയും ബുദ്ധിയുണരുകയും ചെയ്യുന്നു എന്ന് വിശ്വസിക്കുന്നവരുണ്ട്. 

## ഉപയോഗങ്ങൾ
ചെറിയ കുട്ടികൾക്ക് പഞ്ചസാരയ്ക്കു പകരം വെള്ളത്തിലും പാലിലും കൽക്കണ്ടം അലിയിച്ചു നൽകാറുണ്ട്. ജലദോഷവും ചുമയും അകറ്റാൻ കൽക്കണ്ടം ചെറിയ ഉള്ളിയും കൂട്ടി കഴിക്കുന്നത്‌ ഉത്തമമാണ് എന്ന് വാദിക്കുന്നവരുണ്ട്. തൊണ്ടവേദനയും ഒച്ചയടപ്പും മാറാൻ കുരുമുളകും കൽക്കണ്ടവും പൊടിച്ചു നെയ്യിൽ ചലിച്ചു കഴിക്കാം എന്ന് വിശ്വസിക്കുന്നവരുണ്ട്. വായിലെ ദുർഗന്ധം അകറ്റാൻ ജീരകവും കൽക്കണ്ടവും ചേർത്തു കഴിക്കുന്നവരുണ്ട്.

## ചിത്രശാല

Calavera.jpg
Calavera_de_azúcar.JPG
Calaveritas_inakiherrasti.JPG
Day_of_the_Dead_Coyoacan_2014_-_1.JPG
Calavera en ofrenda with Cempasuchil flowers.JPG

## ഇതും കാണുക
*Hard candy
*Jaggery, an early form of sugar

## അവലംബം

## കൂടുതൽ വായനയ്ക്ക്
*

## പുറം കണ്ണികൾ

* An educational exercise in crystal and candy making.

വർഗ്ഗം:ഭക്ഷണപദാർത്ഥങ്ങൾ
ദേശീയ വിദ്യാഭ്യാസ ദിനം (ഇന്ത്യ)

നവംബർ 11 ഇന്ത്യ *ദേശീയ വിദ്യാഭ്യാസ ദിനം* ആയി ആചരിക്കുന്നു. സ്വതന്ത്ര ഇന്ത്യയിലെ പ്രഥമ വിദ്യാഭ്യാസമന്ത്രിയായിരുന്ന അബുൽ കലാം ആസാദിന്റെ ജന്മദിവസമാണ് ദേശീയ വിദ്യാഭ്യാസ ദിനമായി കൊണ്ടാടുന്നത്.
വിദ്യാഭ്യാസരംഗത്ത് ഇന്ത്യയിൽ ഇന്നു കാണുന്ന എല്ലാ മുന്നേറ്റങ്ങൾക്കും തുടക്കംകുറിച്ചവരിൽ പ്രധാനിയായിരുന്നു മൗലാനാ അബുൾകലാം ആസാദ്. 1888 നവംബർ 11-ന്  മക്കയിൽ ജനിച്ച മൗലാനാ അബുൾ കലാം ആസാദ് തുടങ്ങിവെച്ച വിദ്യാഭ്യാസ പരിഷ്‌കാരങ്ങളോടുള്ള ആദരസൂചകമായാണ് ഭാരതം ഈ ദിവസം ദേശീയ വിദ്യാഭ്യാസ ദിനമായി ആഘോഷിക്കുന്നത്. 

## അവലംബം
 

വർഗ്ഗം:ഇന്ത്യയിലെ വിശേഷദിനങ്ങൾ
ജി. പത്മനാഭൻ തമ്പി

ഒന്നാം കേരളനിയമസഭയിൽ തിരുവല്ല നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **ജി. പത്മനാഭൻ തമ്പി** (1929 - 26 നവംബർ 2002). കമ്മ്യൂണിസ്റ്റ് പ്രതിനിധിയായാണ് പത്മനാഭൻ തമ്പി കേരള നിയമസഭയിലേക്കെത്തിയത്. കേരളവർമ്മ രാജയായിരുന്നു അദ്ദേഹത്തിന്റെ പിതാവ്. വിദ്യാർത്ഥിയായിരിക്കുമ്പോൾ തന്നെ രാഷ്ട്രീയ പ്രവർത്തനം ആരംഭിച്ച പത്മനാഭൻ തമ്പി ട്രേഡ് യൂണിയൻ പ്രവർത്തനങ്ങളിലും ഏർപ്പെട്ടിരുന്നു. സഹകരണ പ്രസ്ഥാനങ്ങളിലും നഗരസഭാ കൗൺസിലറായും ഇദ്ദേഹം പ്രവർത്തിച്ചിരുന്നു.

## അവലംബം

വർഗ്ഗം:1929-ൽ ജനിച്ചവർ
വർഗ്ഗം: 2002-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 26-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
ടാബ്‌ലെറ്റ് കമ്പ്യൂട്ടർ

**ടാബ്‌ലെറ്റ് കമ്പ്യൂട്ടർ** ഒരു പേഴ്സണൽ കമ്പ്യൂട്ടറിന്റെ ഏതാണ്ടെല്ലാ ഉപയോഗങ്ങളുമുള്ള  ലാപ്ടോപ്പിനേക്കാൾ ചെറിയ കമ്പ്യൂട്ടറാണ്. ലിനക്സ്, വിൻഡോസ്, മാക് മുതലായ ഓപ്പറേറ്റിംഗ് സിസ്റ്റത്തിൽ പ്രവർത്തിക്കുന്ന ടാബ്ലെറ്റ് കമ്പ്യുട്ടറുകൾക്ക് മൗസും, കീ ബോർഡും ഉണ്ടാവുകയില്ല; ഇതിനു പകരമായി ടച്ച് സ്ക്രീൻ സംവിധാനവും, സ്റ്റൈലസ് പോലുള്ള സംവിധാനങ്ങളുമാണ് ഇതിനുള്ളത്. ടാബ്‌ലെറ്റുകൾ, കമ്പ്യൂട്ടറുകൾ ആയതിനാൽ, മറ്റ് പേഴ്‌സണൽ കമ്പ്യൂട്ടറുകൾ ചെയ്യുന്നതെന്തും ചെയ്യുന്നു, എന്നാൽ മറ്റുള്ളവയ്ക്കുള്ള ചില ഇൻപുട്ട്/ഔട്ട്‌പുട്ട് (I/O) കഴിവുകൾ ഇല്ല. ആധുനിക ടാബ്‌ലെറ്റുകൾക്ക് ആധുനിക സ്മാർട്ട്‌ഫോണുകളോട് സാമ്യമുണ്ട്, ഒരേയൊരു വ്യത്യാസം ടാബ്‌ലെറ്റുകൾ സ്‌മാർട്ട്‌ഫോണുകളേക്കാൾ താരതമ്യേന വലുതാണ്, സ്‌ക്രീനുകൾ 7 ഇഞ്ച് (18 സെന്റീമീറ്റർ) അല്ലെങ്കിൽ അതിലും വലുതോ ആയിരിക്കും, ഡയഗണലായി അളക്കുന്നു,[1][2][3][4] കൂടാതെ ഒരു സെല്ലുലാർ നെറ്റ്‌വർക്കിലേക്ക് ആക്‌സസ് കിട്ടാൻ സാധ്യതകുറവാണ്.

വലിയ കമ്പ്യൂട്ടറുകളുടെ മൗസ്, ടച്ച്‌പാഡ്, കീബോഡ് എന്നിവയ്‌ക്ക് പകരം വിരലോ ഡിജിറ്റൽ പേനയോ (സ്റ്റൈലസ്) ഉപയോഗിച്ച് നടപ്പിലാക്കുന്ന ആംഗ്യങ്ങളാണ് ടച്ച്‌സ്‌ക്രീൻ ഡിസ്‌പ്ലേ പ്രവർത്തിപ്പിക്കുന്നത്. ഫിസിക്കൽ കീബോർഡുകളുടെ സാന്നിധ്യവും രൂപവും അനുസരിച്ച് പോർട്ടബിൾ കമ്പ്യൂട്ടറുകളെ തരംതിരിക്കാം. ടാബ്‌ലെറ്റിന് രണ്ടിനങ്ങളുണ്ട്, സ്ലേറ്റും ബുക്ക്‌ലെറ്റും, അവയക്ക് ഫിസിക്കൽ കീബോർഡുകളില്ല, സാധാരണയായി അവയുടെ ടച്ച്‌സ്‌ക്രീൻ ഡിസ്‌പ്ലേകളിൽ കാണിച്ചിരിക്കുന്ന വെർച്വൽ കീബോർഡ് ഉപയോഗിച്ച് ടെക്‌സ്റ്റും മറ്റ് ഇൻപുട്ടും സ്വീകരിക്കുന്നു. ഒരു ഫിസിക്കൽ കീബോർഡിന്റെ അഭാവം നികത്താൻ, മിക്ക ടാബ്‌ലെറ്റുകൾക്കും ബ്ലൂടൂത്ത് അല്ലെങ്കിൽ യുഎസ്ബി വഴി ഫിസിക്കൽ കീബോർഡുകളിലേക്ക് കണക്റ്റുചെയ്യാനാകും; 2-ഇൻ-1 പിസികൾക്ക് ടാബ്‌ലെറ്റുകളിൽ നിന്ന് വ്യത്യസ്തമായി കീബോർഡുകളുണ്ട്.

ടാബ്‌ലെറ്റിന്റെ രൂപം 20-ാം നൂറ്റാണ്ടിന്റെ മധ്യത്തിൽ സങ്കൽപ്പിക്കപ്പെട്ടു (1968-ലെ സയൻസ് ഫിക്ഷൻ ചിത്രമായ എ സ്‌പേസ് ഒഡീസിയിൽ സ്റ്റാൻലി കുബ്രിക്ക് സാങ്കൽപ്പിക ടാബ്‌ലെറ്റുകളെ ചിത്രീകരിച്ചു) ആ നൂറ്റാണ്ടിന്റെ അവസാന രണ്ട് ദശകങ്ങളിൽ പ്രോട്ടോടൈപ്പ് ചെയ്ത് വികസിപ്പിച്ചെടുത്തു. 2010-ൽ ആപ്പിൾ ഐപാഡ് പുറത്തിറക്കി, ഇത് വ്യാപകമായ ജനപ്രീതി നേടിയ ആദ്യത്തെ മാസ്-മാർക്കറ്റ് ടാബ്‌ലെറ്റാണ്. അതിനുശേഷം, ടാബ്‌ലെറ്റുകൾ സർവ്വവ്യാപിയായി, താമസിയാതെ വ്യക്തിപരവും വിദ്യാഭ്യാസപരവും ജോലിസ്ഥലവുമായ ആപ്ലിക്കേഷനുകൾക്കായി ഉപയോഗിക്കുന്ന ഒരു വലിയ ഉൽപ്പന്ന വിഭാഗമായി മാറി,  2010-കളുടെ മധ്യത്തോടെ വിൽപ്പന സ്ഥിരത കൈവരിക്കുകയും ചെയ്തു. അവതരണങ്ങൾ കാണൽ, വീഡിയോ കോൺഫറൻസിങ്, ഇ-ബുക്കുകൾ വായിക്കൽ, സിനിമകൾ കാണൽ, ഫോട്ടോകൾ പങ്കിടൽ എന്നിവയും ഉൾപ്പെടുന്നു.
## ചരിത്രം

2001ൽ മൈക്രോസോഫ്റ്റ് കമ്പനിയാണ് ആദ്യമായി ടാബ്‌ലെറ്റ് കമ്പ്യുട്ടറുകൾ പുറത്തിറക്കിയത്. പിന്നീട് 2010 ൽ ആപ്പിൾ കമ്പനി ഐ പാഡ് എന്ന പേരിലുള്ള ടാബ്‌ലെറ്റ് കമ്പ്യുട്ടറുകൾ അവതരിപ്പിച്ചതോടെ ഇത്തരം കമ്പ്യുട്ടറുകൾ കൂടുതൽ ജനപ്രിയമാവുകയുണ്ടായി.

2011ൽ ഇന്ത്യയിൽ പുറത്തിക്കിയ ആകാശ് എന്ന ടാബ്‌ലെറ്റ് കമ്പ്യൂട്ടർ ആണ് ഇത്തരത്തിലെ ഏറ്റവും വിലക്കുറവുള്ളത്.വിദ്യാർത്ഥികൾക്ക് 1750 രൂപക്കും മറ്റുള്ളവർക്ക് 3000 രൂപക്കും  ഇത് ലഭ്യമാകും. 
## ഉപയോഗങ്ങൾ
പ്രധാനമായും വെബ് ബ്രൗസിങ്, ഇ-മെയിൽ തുടങ്ങിയവക്കാണ് ടാബ്‌ലെറ്റ് കമ്പ്യൂട്ടറുകൾ ഉപയോഗിക്കുന്നത്.ഇതിന്റെ ഭാരക്കുറവും,വലിപ്പക്കുറവും യാത്രയിൽ കൂടെ കൊണ്ടു നടക്കുന്നത് എളുപ്പമാക്കുന്നു. 
## ടാബ്‌ലെറ്റ് കമ്പ്യൂട്ടറുകൾ

## അവലംബം

വർഗ്ഗം:ടാബ്‌ലെറ്റ് കമ്പ്യൂട്ടറുകൾ
വർഗ്ഗം:അമേരിക്കൻ കണ്ടുപിടിത്തങ്ങൾ
വിക്കി കോൺഫറൻസ് ഇന്ത്യ

ഇന്ത്യൻ വിക്കിമീഡീയ പദ്ധതികളുമായി പ്രവർത്തിക്കുന്നവരുടെ സമ്മേളനമാണ് **വിക്കി കോൺഫറൻസ് ഇന്ത്യ**. മുബൈയിലെ വിക്കിമീഡീയ ഉപയോക്തൃസമൂഹമാണ് 2011 ലെ സമ്മേളനത്തിന് ആതിഥേയത്വം വഹിച്ചത്.

2011 നവംബർ 18 മുതൽ 20 വരെ മുബൈയൂണിവേഴ്സിറ്റിയുടെ കോൺവൊക്കേഷൻ ഹാളിൽ ചേർന്ന കോൺഫറൻസ് വിക്കിപീഡിയ സ്ഥാപകൻ ജിമ്മി വെയിൽസ് ഉദ്ഘാടനം ചെയ്തു. തുടർന്ന് മൂന്ന് സമാന്തര വേദികളിൽ പാതകളിൽ വിവിധ പ്രബന്ധങ്ങളുടെ  അവതരണം നടന്നു.
## പുറമെ നിന്നുള്ള കണ്ണികൾ

* "Wiki Conference India 2011" at Meta-Wiki, a Wikimedia project coordination wiki

;News reports
* "Wikipedia eyes India for language growth" Agence France-Presse November 09, 2011
* "WikiConference comes to town" Times of India November 10, 2011
* "Mumbai to host first WikiConference in India" Deccan Herald November 09, 2011
*വിക്കി കോൺഫറൻസ് ഇന്ത്യയിൽ പങ്കെടുക്കുന്ന സ്കൂൾ വിദ്യാർത്ഥികളായ അച്ചു കുളങ്ങരയെയും അശ്വിൻ പ്രീതിനെയും കുറിച്ച് മലയാള മനോരമയിൽ വന്ന വാർത്ത 

;Hashtags
* #wci11
ഇ.പി. പൗലോസ്

കോൺഗ്രസ് നേതാവും കേരളസംസ്ഥാനത്തിലെ മുൻമന്ത്രിയും ഒന്നും, രണ്ടും കേരളനിയമസഭകളിൽ രാമമംഗലം നിയോജകമണ്ഡലത്തെ പ്രതിനിധാനം ചെയ്യുകയും ചെയ്ത ഒരു രാഷ്ട്രീയ നേതാവായിരുന്നു **ഇ.പി. പൗലോസ്**(2 ഒക്ടോബർ 1909 - 17 നവംബർ 1983). കോൺഗ്രസ് പ്രതിനിധിയായാണ് ഇ.പി. പൗലോസ് കേരള നിയമസഭയിലേക്കെത്തിയത്. രണ്ടാം കേരളനിയമസഭ്യയിൽ ഭക്ഷ്യം, കൃഷി എന്നീ വകുപ്പുകളുടെ ചുമതലയുള്ള മന്ത്രിയായിരുന്നു ഇ.പി. പൗലോസ്.

## ആദ്യകാല ജീവിതം
മൂവാറ്റുപുഴയ്ക്കടുത്തുള്ള രാമമംഗലം എന്ന ഗ്രാമത്തിൽ 1909 ഒക്ടോബർ രണ്ടിനാണ് ഇ.പി. പൗലോസ് ജനിച്ചത്. ബിരുദം നേടിയതിനു ശേഷം ഇദ്ദേഹം 1933-ൽ നിയമത്തിലും മറ്റൊരു ബിരുദം നേടി, അതിനു ശേഷം ഒരു അഭിഭാഷക ജോലിയിലേർപ്പെട്ടിരുന്നു.
## രാഷ്ട്രീയ ജീവിതം
1935-ൽ കോൺഗ്രസിൽ ചേർന്നതിനു ശേഷം സ്വാതന്ത്ര്യ സമരപ്രസ്ഥാനങ്ങളിലും ഇദ്ദേഹം സജീവ പങ്കാളിയായി. സ്വാതന്ത്ര്യ സമരങ്ങളിൽ പങ്കെടുക്കുക വഴി 1935ലും 1946ലും ജയിൽവാസം അനുഭവിച്ചിരുന്നു. 1948-ൽ തിരുവിതാംകൂർ നിയമസഭയിലേക്ക് തിരഞ്ഞെടുക്കപ്പെട്ട പൗലോസ്, രാമംഗലത്തുനിന്ന് കോൺഗ്രസ് പ്രതിനിധിയായാണ് ഒന്നും രണ്ടും കേരളനിയമസഭയിലേക്കെത്തിയത്.

രണ്ടാം കേരളനിയമസഭയിലെ രണ്ട് മന്ത്രിസഭകളിലും ഇദ്ദേഹം മന്ത്രിയായിട്ടുണ്ട്. പട്ടം താണുപിള്ള മന്ത്രിസഭയിൽ (1960 ഫെബ്രുവരി 22 മുതൽ 1962 സെപ്റ്റംബർ 26 വരെ) ഭക്ഷ്യം, കൃഷി എന്നീ വകുപ്പുകളാണിദ്ദേഹം കൈകാര്യം ചെയ്തത്. ആർ. ശങ്കറിന്റെ നേതൃത്തത്തിലുള്ള രണ്ടാം മന്ത്രി സഭയിലും (1962 സെപ്റ്റംബർ 26 മുതൽ 1964 സെപ്റ്റംബർ 10 വരെ) അതേ വകുപ്പുകളുടെ തന്നെ മന്ത്രിയായിരുന്നു ഇ.പി. പൗലോസ്. 

സംസ്ഥാനത്തിലെ സഹകരണപ്രസ്ഥാനങ്ങളുടെ ഉന്നമനത്തിനായി സജീവമായി പ്രവർത്തിച്ച ഒരു വ്യക്തികൂടിയായിരുന്നു ഇദ്ദേഹം. 1983 നവംബർ 17ന് ഇ.പി. പൗലോസ് അന്തരിച്ചു.

## അവലംബം

വർഗ്ഗം:1909-ൽ ജനിച്ചവർ
വർഗ്ഗം:ഒക്ടോബർ 2-ന് ജനിച്ചവർ
വർഗ്ഗം: 1983-ൽ മരിച്ചവർ
വർഗ്ഗം:നവംബർ 17-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരുവിതാംകൂർ ലെജിസ്ലേറ്റീവ് അസംബ്ലി അംഗങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ കൃഷിവകുപ്പ് മന്ത്രിമാർ
വർഗ്ഗം:കേരളത്തിലെ ഭക്ഷ്യവകുപ്പ് മന്ത്രിമാർ
മുതലത്തെയ്യം

കണ്ണൂർ ജില്ലയിലെ ചില കാവുകളിൽ കെട്ടിയാടുന്ന ഒരു തെയ്യമാണ് **മുതല തെയ്യം**.തൃപ്പണ്ടാരത്തമ്മ എന്ന ദേവിയാണ് മുതലദൈവമായി എത്തുന്നത് എന്നാണ് വിശ്വാസം.മുതലയെപ്പൊലെ ഇഴഞ്ഞ് ക്ഷേത്രം വലംവയ്ക്കുന്ന തെയ്യം കെട്ടിയാടുന്ന സമയമത്രയും ഇഴഞ്ഞു തന്നെയാണ് ഭക്തർക്ക് അനുഗ്രഹം നൽകുന്നത്. മറ്റു തെയ്യങ്ങളെപ്പോലെ അനുഗ്രഹമായി വായ്‌വാക്കുകളൊന്നും ഈ തെയ്യം ഉരിയാടാറില്ല.
## ഐതിഹ്യം
തൃപ്പാണ്ടറത്തെ ക്ഷേത്രത്തിൽ നിത്യപൂജ ചെയ്‌തിരുന്ന പൂജാരി എത്താതിരുന്നപ്പോൾ പുഴയിൽ ചൂണ്ടയിടുകയായിരുന്ന ആദി തോയാടനെ മുതല ക്ഷേത്രത്തിൽ എത്തിച്ചു എന്നും പൂജ മുടങ്ങാതെ കാത്തു എന്നുമാണ്‌ ഐതിഹ്യം. മുതലയായി എത്തിയത്‌ തൃപ്പാണ്ടറത്തമ്മയാണെന്നാണ്‌ വിശ്വാസം. പൂജക്ക് വൈകിയെത്തിയ ബ്രാഹ്മണനെ പുറത്തിരുത്തി ക്ഷേത്രത്തിലേക്ക് പുഴ കടത്തിക്കൊണ്ടുവന്ന മുതലയുമായി ബന്ധപ്പെട്ടുകൊണ്ടാണ് മുതലത്തെയ്യത്തിന്റെ ഐതിഹ്യം. മാവിലൻ സമുദായക്കാരാണ് ഈ തെയ്യം കെട്ടുന്നത്.

## പ്രത്യേകതകൾ
തുലാമാസത്തിലെ പത്താമുദയത്തിനു ശേഷമാണ് മുതലത്തെയ്യം കെട്ടിയാടുന്നത്. കെട്ടിയാടുന്ന സമയത്ത് ഇലത്താളത്തിന്റെ അകമ്പടിയോടെ തോറ്റം ചെല്ലുന്ന പതിവ് ഈ തെയ്യത്തിനു മാത്രമായുള്ള പ്രത്യേകതയാണ്.മുതലയെപ്പൊലെ ഇഴഞ്ഞ് ക്ഷേത്രം വലംവയ്ക്കുന്ന തെയ്യം കെട്ടിയാടുന്ന സമയമത്രയും ഇഴഞ്ഞു തന്നെയാണ് ഭക്തർക്ക് അനുഗ്രഹം നൽകുന്നു എന്നതും ഒരു പ്രത്യേകതയാണ്. 

മുഖത്തെഴുത്തിനു് വട്ടക്കണ്ണും തലപ്പാട്ടി ചെന്നിമലർ മുടിയും കാണിമുണ്ട്‌ ചുവപ്പുമാണ്‌. കുരുത്തോലയ്‌ക്ക്‌ പകരം കവുങ്ങിൻ ഓലയാണ്‌ ഉടയാട. തലയിലെ പാള എഴുത്തിന്‌ തേൾ, പല്ലി, പാമ്പ്‌, പഴുതാര, ആമ തുടങ്ങിയ ഇഴജീവികളെ വരച്ചതാണ്‌.  

ഇഴജീവിശല്യത്തിൽ നിന്ന്‌ രക്ഷനേടാൻ മുതലദൈവത്തെ വിളിച്ചാൽ മതിയെന്നാണ്‌ വിശ്വാസം. 

## മുതലത്തെയ്യം കെട്ടുന്ന കാവുകൾ
*നടുവിൽ പോത്തുകുണ്ട് വീരഭദ്ര ക്ഷേത്രം- 2011-ലെ തെയ്യം നവംബർ 10-നു് നടന്നു.

## അവലംബം


വർഗ്ഗം:തെയ്യങ്ങൾ
വർഗ്ഗം:കേരളത്തിലെ അനുഷ്ഠാനകലകൾ
ആകാശ്

ലണ്ടൻ ആസ്ഥാനമായി പ്രവർത്തിക്കുന്ന ഡാറ്റാവൈൻഡ് എന്ന കമ്പനിയും, ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയും ചേർന്ന് രൂപകൽപ്പന ചെയ്ത് ക്വാഡ് എന്ന ഇന്ത്യൻ കമ്പനി ഹൈദരാബാദിലെ നിർമ്മാണശാലയിൽ വികസിപ്പിച്ചെടുത്ത ആൻഡ്രോയ്ഡ് അധിഷ്ഠിത ടാബ്‌ലെറ്റ് കമ്പ്യൂട്ടർ ആണ് **ആകാശ്** .ലോകത്തിലെ ഏറ്റവും വിലക്കുറവുള്ള ഈ ടാബ്‌ലെറ്റ് കമ്പ്യൂട്ടർ വിദ്യാർത്ഥികൾക്ക് 1750 രൂപക്കും മറ്റുള്ളവർക്ക് 3000 രൂപക്കും ലഭ്യമാക്കും എന്നു കേന്ദ്രസർക്കാർ പ്രഖ്യാപിച്ചിട്ടുണ്ട്. 2011 ഒക്ടോബർ 5-നു് ആകാശ് എന്ന പേരിൽ ഈ ടാബ്‌ലറ്റ് ഔദ്യോഗികമായി പുറത്തിറക്കി. 100,000 യൂനിറ്റുകളാണ് ആദ്യ ഘട്ടത്തിൽ പുറത്തിറക്കിയത്. കൂടുതൽ മെച്ചപ്പെട്ട സേവനങ്ങളോടെ പുറത്തിറങ്ങുന്ന രണ്ടാം പതിപ്പ് 2012 ആദ്യപാദത്തിൽ പുറത്തിറങ്ങുമെന്ന് പ്രതീക്ഷിക്കപ്പെടുന്നു. രണ്ടാം പതിപ്പ് രാജ്യത്തെ വിദ്യാർത്ഥികൾക്കെല്ലാം ലഭ്യമാക്കാനുള്ള പദ്ധതി മന്ത്രിസഭയുടെ പരിഗണനയിലാണ്.

7 ഇഞ്ച്  റസിസ്ടീവ്  ടച്ച് സ്ക്രീനോടു കൂടി പുറത്തിറങ്ങുന്ന ഈ ടാബ്‌ലറ്റിൽ  256 മെഗാബൈറ്റ് റാമും , എ.ആർ.എം. 11 പ്രോസസറുമുണ്ട്. ആൻഡ്രോയ്ഡ് 2.2 ഓപ്പറേറ്റിംഗ് സിസ്റ്റത്തിൽ അധിഷ്ഠിതമായി പ്രവർത്തിക്കുന്ന ഈ ടാബ്‌ലറ്റിൽ രണ്ടു യു.എസ്.ബി. പോർട്ടുകളും, എച്ച്.ഡി. ഗുണമേന്മയോടെയുള്ള വീഡിയോകൾ പ്രവർത്തിക്കുവാനുമുള്ള  കഴിവുമുണ്ട്. ആപ്ലിക്കേഷനുകൾ ഡൗൺലോഡ് ചെയ്തുപയോഗിക്കുന്നത് സാധാരണ ആൻഡ്രോയ്ഡ് ടാബ്‌ലറ്റുകളിൽ നിന്നു വ്യത്യസ്തമായി ആൻഡ്രോയ്ഡ് മാർക്കറ്റിൽ നിന്ന് ഉപയോഗിക്കുന്നതിനു പകരം ഗെറ്റ്ജാർ എന്ന ടൂൾ ആണുപയോഗിക്കുന്നത്.മൂന്നു മണിക്കൂർ ബാക്കപ്പ്  ലഭിക്കും. ആന്റിന, കീബോർഡ്‌  കേസ് എന്നിവയാണ് ആക്സസ്സറികൾ.

**ഇൻഫർമേഷൻ കമ്മ്യുണിക്കേഷൻ  ടെക്നോളജിയിലൂടെ വിദ്യാഭ്യാസം**  എന്ന  ദേശീയ  മിഷനാണ്(National Mission on Education through Information and Communication Technology:NME-ICT) ഈ പദ്ധതി വിഭാവനം ചെയ്തിരിക്കുന്നത്. നിലവിലെ **സക്ശത്**  എന്ന പോർട്ടൽ വഴി ഇന്ത്യയിലെ നാനൂറോളം സർവകലാശാലകളും  ഇരുപതിനായിരത്തോളം കോളേജ്കളും ഈ-ലേണിംഗ്  പ്രോഗ്രാമിലൂടെ ബന്ധിപ്പിക്കും. വൈ-ഫൈ , ജീ പീ ആർ എസ്‌  വഴികളിലൂടെ നെറ്റ് വർക്കിൽ  പ്രവേശിക്കാം. 
www.akashtablet com. എന്ന വെബ്‌സൈറ്റിൽ   രജിസ്റ്റർ ചെയ്ത്‌   ഓർഡർ കൊടുക്കാം.

## അവലംബം

ഇൻഫോ കൈരളി കമ്പ്യൂട്ടർ മാഗസിൻ, നവംബർ 2011

വർഗ്ഗം:ഇന്ത്യയിൽ നിർമ്മിച്ച ഉത്പന്നങ്ങൾ
വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം)
മൊറോക്കൊയിലെ അബ്‌ദുൽ അസീസ്

മൊറോക്കൊയിലെ സുൽത്താനായിരുന്നു **അബ്ദുൽ അസീസ് IV** ()‍.  മൌലേ അൽഹസന്റെയും ലൈല റുഖിയയുടേയും പുത്രനായിരുന്നു. ഇദ്ദേഹത്തിന്റെ ജനനം 1878 ഫെബ്രുവരി 24-ന് ആണെന്നും 1881 ഫെബ്രുവരി 18-ന് ആണെന്നും രണ്ടു വാദഗതി നിലവിലുണ്ട്. പിതാവ് 1894 ജൂൺ 9-നു വധിക്കപ്പെട്ടപ്പോൾ, പുത്രനായ അബ്ദുൽ അസീസ് സുൽത്താനായി. സർ ഹാരി മക്ക്ലീന്റെ സഹായംമൂലം മൊറോക്കൊയുടെ ഭരണക്രമത്തിൽ, പ്രത്യേകിച്ച് റവന്യൂഭരണത്തിൽ, പല പുരോഗമന പരിഷ്കാരങ്ങളും വരുത്തുവാൻ ശ്രമിച്ച സുൽത്താനെ യാഥാസ്ഥിതികർ എതിർക്കുകയാൽ ഭരണം തന്നെ തകരാറിലായി. ഈ അവസരം ഉപയോഗിച്ച് യൂറോപ്യൻ ശക്തികൾ മൊറോക്കൊയിൽ ഇടപെട്ടു. 1900 ഡിസംബറിൽ ഇറ്റലിയും ഫ്രാൻസുമായി ഉണ്ടാക്കിയ ഒരു രഹസ്യക്കരാർ അനുസരിച്ച് മൊറോക്കൊ ഫ്രാൻസിന്റെ ഒരു സംരക്ഷിതപ്രദേശമായി അംഗീകരിക്കപ്പെട്ടു. 1900-നും 1903-നും ഇടയ്ക്ക് മൊറോക്കൊയുടെ അതിർത്തിയിലുള്ള പല ഊഷരപ്രദേശങ്ങളും ഫ്രാൻസ് കൈയടക്കി. ഈ ഇടപെടലിനെതിരായി സുൽത്താന് ഒന്നും ചെയ്യാൻ കഴിഞ്ഞില്ല. ജിലാലി ഇബ്നു ഇദ്രിസ് അൽസർഹൂനി അൽയൂസുഫിയുടെ (അബു ഹമാറ) നേതൃത്വത്തിൽ ഉണ്ടായ കലാപം (1902-03) മൊറോക്കൊയുടെ സ്ഥിതി കുറേക്കൂടി വഷളാക്കി. 1904-ൽ ഫ്രാൻസ് മൊറോക്കൊയുടെ ആഭ്യന്തരകാര്യങ്ങളിൽ കൂടുതൽ ഇടപെടാൻ തുടങ്ങി. ഇംഗ്ലണ്ടും ഫ്രാൻസുമായുണ്ടാക്കിയ സഖ്യത്തിന്റെ അടിസ്ഥാനത്തിൽ 1905 മാർച്ചിൽ ഫ്രാൻസ് തങ്ങളുടെ നിയന്ത്രണം സുൽത്താനെക്കൊണ്ട് അംഗീകരിപ്പിക്കാൻവേണ്ടി മൊറോക്കൊയുടെ തലസ്ഥാനമായ ഫെസിലേക്ക് ഒരു സൈനിക മിഷൻ അയച്ചു.

## സംഘർഷം

ജർമനിയെ ഒഴിച്ചുനിർത്തിക്കൊണ്ട്, യൂറോപ്യൻ ശക്തികൾ ആഫ്രിക്ക പങ്കിടുന്ന നയത്തിൽ പ്രതിഷേധിച്ച്, 1905 മാർച്ച് 31-ന് ജർമൻ ചക്രവർത്തി വില്യം II, മൊറോക്കൊ സന്ദർശിക്കുകയും മൊറോക്കൊ തുടങ്ങിയ രാജ്യങ്ങളുടെ സ്വാതന്ത്ര്യം നിലനിർത്തുന്നതിന് ജർമനി സഹായം നൽകുന്നതാണെന്നു പ്രഖ്യാപിക്കുകയും ചെയ്തു. ഈ പ്രഖ്യാപനം ഫ്രാൻസിനെ കുഴപ്പത്തിലാക്കി. 1906-ലെ അൽജിസിറാസ് സമ്മേളനത്തിന്റെ അടിസ്ഥാനത്തിൽ ഫ്രാൻസിന് മൊറോക്കൊയുടെ മേലുള്ള അധീശാധികാരം ജർമനി അംഗീകരിച്ചു എങ്കിലും സ്വാതന്ത്ര്യം നിലനിർത്തപ്പെട്ടു. ഫ്രഞ്ചുകാരെ വെറുത്തിരുന്ന മൊറോക്കൊയിലെ ഗോത്രവർഗക്കാർ അവരെ എതിർത്തു. ഈ എതിർപ്പ് മൊറോക്കോയുടെ തീരപ്രദേശം കൈയടക്കാൻ ഫ്രാൻസിനെ പ്രേരിപ്പിച്ചു. 1907-ൽ സുൽത്താന്റെ സഹോദരനായ മൌലേ ഹാഫീസ് സ്വാതന്ത്യ്രം പ്രഖ്യാപിച്ചതോടെ കുഴപ്പങ്ങൾ മൂർധന്യത്തിലെത്തി. 1908 ആഗസ്റ്റ് 19-ന് തന്റെ സൈന്യങ്ങൾ ലഹളക്കാരാൽ തോല്പിക്കപ്പെട്ടപ്പോൾ സുൽത്താൻ ഫ്രഞ്ച് സൈനികരുടെ അടുത്ത് അഭയം പ്രാപിച്ചു. 1908 ആഗസ്റ്റ് 29-നു സ്ഥാനത്യാഗം ചെയ്യുകയും ചെയ്തു. അബ്ദുൽ അസീസിന് പെൻഷൻ അനുവദിക്കുകയും മൌലേ ഹാഫീസ് സുൽത്താനായി അവരോധിക്കപ്പെടുകയും ചെയ്തു. 1943 ജൂൺ 10-ന് ടാൻജിയറിൽവച്ച് അബ്ദുൽ അസീസ് IV നിര്യാതനായി. 

## ഇതുകൂടികാണുക
*മൊറോക്കൊ

## അവലംബം
*http://www.geni.com/people/Abdulaziz-Al-Hassan/4589821164970072233
*http://www.victorian-cinema.net/alaziz.htm

വർഗ്ഗം:സുൽത്താന്മാർ
സാംബ സോഫ്റ്റ്‌വെയർ

ആന്ഡ്രൂ ട്രിഡ്ഗെൽ എന്ന പ്രോഗ്രാമർ വികസിപ്പിച്ചതും SMB/CIFS നെറ്റ്‌വർക്ക് പ്രോട്ടോക്കോളിന്റെ ഭാഗമായ സ്വതന്ത്ര സോഫ്റ്റ്‌വെയറാണ് **സാംബ**. ഇവ യുണിക്സ് സിസ്റ്റങ്ങളെ വിൻഡോസ് സിസ്റ്റങ്ങളുമായി ബന്ധിപ്പിക്കുന്നതിനുള്ള ഉപാധിയായി ഉപയോഗിക്കുന്നു. സാംബയുടെ മൂന്നാം പതിപ്പിൽ മൈക്രോസൊഫ്റ്റ് വിൻഡോസ് ക്ലയിന്റുകളിൽ ഫയൽ കൈമാറ്റത്തിനായും പ്രിന്റ് സർവീസുകൾക്കും ഇവ സെർവർ ഡൊമൈനായി പ്രവർത്തിക്കുന്നു, ഇവയുടെ ബന്ധപ്പെടലും സാധ്യമാക്കുന്നു. പ്രൈമറി ഡൊമൈൻ കണ്ഡ്രോളറായോ ഡൊമൈൻ അഗമായോ ഇവ പ്രവർത്തിക്കുന്നു. ആക്ടീവ് ഡൊമൈന്റെ ഭാഗമായും ഇതിന് പ്രവർത്തിക്കുവാൻ കഴിയും.
സാംബ യുണിക്സ് സിസ്റ്റങ്ങലിലും യുണിക്സ് പോലുള്ള പതിപ്പുകളായ GNU/Linux, Solaris, AIX ബി.എസ്.ഡി പതിപ്പായ ആപ്പിളിന്റെ Mac OS X സെർവറുകളിലും പ്രവർത്തിക്കും. സാംബ ഇപ്പോൾ അടിസ്ഥാന ഘടകമായി എല്ലാ യുണിക്സ് അഥിഷ്ഠിത ഓപറേറ്റിങ്ങ് സിസ്റ്റങ്ങളിലും ഉൾപ്പെടുത്തിയിരിക്കുന്നു.  സാംബ എന്ന പേര് വന്നത് SMB (Server Message Block) എന്ന മൈക്രോസൊഫ്റ്റ് വിൻഡോസ് അടിസ്ഥാന പ്രോട്ടോക്കോളിൽ നിന്നാണ്.

## അവലംബം

## പുറം കണ്ണികൾ
* Official websites:
** ഔദ്യോഗിക സാംബ വെബ്സൈറ്റ്
** How Samba was written
** http://us1.samba.org/samba/tng.html Article on Samba-TNG from Andrew Tridgell (Oct. 2000)
** "Using Samba "-E-book (Published by O'Reilly as ISBN 0-596-00256-4)
* Other:
** Samba-3 by Example, book licensed under the OPL
** A history of Samba, written in 1994 , by Andrew Tridgell
** Samba-TNG project homepage 
** Coverage on the Samba code fork  from ZDNet

വർഗ്ഗം:സോഫ്റ്റ്‌വെയർ
വർഗ്ഗം:സ്വതന്ത്ര സോഫ്റ്റ്‌വെയർ
ഗൂഗിൾ പ്ലേ

ഗൂഗിൾ ആൻഡ്രോയ്ഡ് മാർക്കറ്റ് ആയിരുന്ന **ഗൂഗിൾ പ്ലേ** ഒരു ഡിജിറ്റൽ വിതരണ സേവനമാണ്. ആൻഡ്രോയിഡ് ഓപ്പറേറ്റിംഗ് സിസ്റ്റത്തിന്റെ ഔദ്യോഗിക ആപ്ലിക്കേഷൻ സ്റ്റോറായി ഇത് പ്രവർത്തിക്കുന്നു, ആൻഡ്രോയിഡ് സോഫ്റ്റ്‌വേർ ഡെവലപ്മെന്റ് കിറ്റ് (SDK) ഉപയോഗിച്ച് വികസിപ്പിച്ചതും ഗൂഗിൾ വഴി പ്രസിദ്ധീകരിച്ചതുമായ ആപ്ലിക്കേഷനുകൾ ബ്രൗസ് ചെയ്യാനും ഡൗൺലോഡ് ചെയ്യാനും ഉപയോക്താക്കളെ അനുവദിക്കുന്നു. സംഗീതം, പുസ്‌തകങ്ങൾ, സിനിമകൾ, ടെലിവിഷൻ പ്രോഗ്രാമുകൾ എന്നിവ വാഗ്ദാനം ചെയ്യുന്ന ഡിജിറ്റൽ മീഡിയ സ്റ്റോറായും ഗൂഗിൾ പ്ലേ പ്രവർത്തിക്കുന്നു. 2015 മാർച്ച് 11 ന് ഒരു പ്രത്യേക ഓൺലൈൻ ഹാർഡ്‌വെയർ റീട്ടെയിലർ ഗൂഗിൾ സ്റ്റോർ അവതരിപ്പിക്കുന്നതുവരെ ഇത് മുമ്പ് ഗൂഗിൾ ഹാർഡ്‌വെയർ ഉപകരണങ്ങൾ വാങ്ങാൻ വാഗ്ദാനം ചെയ്തിരുന്നു, കൂടാതെ 2018 മെയ് 15 ന് ഗൂഗിൾ ന്യൂസിന്റെ നവീകരണത്തിന് മുമ്പ് വാർത്താ പ്രസിദ്ധീകരണങ്ങളും മാസികകളും വാഗ്ദാനം ചെയ്തു.

അപ്ലിക്കേഷനുകൾ സൗജന്യമായി അല്ലെങ്കിൽ ചിലവിൽ ഗൂഗിൾ പ്ലേ വഴി ലഭ്യമാണ്. പ്ലേ സ്റ്റോർ മൊബൈൽ അപ്ലിക്കേഷൻ വഴിയോ അല്ലെങ്കിൽ ഗൂഗിൾ പ്ലേ വെബ്‌സൈറ്റിൽ നിന്ന് ഒരു ഉപകരണത്തിലേക്ക് അപ്ലിക്കേഷൻ വിന്യസിച്ചോ അവ ആൻഡ്രോയിഡ് ഉപകരണത്തിൽ നേരിട്ട് ഡൗൺലോഡുചെയ്യാനാകും. മോഷൻ സെൻസർ (ചലനത്തെ ആശ്രയിച്ചുള്ള ഗെയിമുകൾക്കായി) അല്ലെങ്കിൽ മുൻവശത്തെ ക്യാമറ (ഓൺലൈൻ വീഡിയോ കോളിംഗിന്) പോലുള്ള നിർദ്ദിഷ്ട ഹാർഡ്‌വെയർ ഘടകങ്ങളുള്ള ഉപകരണങ്ങളുടെ ഉപയോക്താക്കളെ ഒരു ഉപകരണത്തിന്റെ ഹാർഡ്‌വെയർ കഴിവുകൾ ഉപയോഗപ്പെടുത്തുന്ന അപ്ലിക്കേഷനുകൾ ടാർഗെറ്റുചെയ്യാനാകും. ഗൂഗിൾ പ്ലേ സ്റ്റോറിൽ 2016 ൽ 82 ബില്ല്യൺ ആപ്ലിക്കേഷൻ ഡൗൺലോഡുകൾ ഉണ്ടായിരുന്നു, കൂടാതെ 2017 ൽ പ്രസിദ്ധീകരിച്ച 3.5 ദശലക്ഷത്തിലധികം ആപ്ലിക്കേഷനുകളിൽ എത്തി.
## ചരിത്രം
2008 ഓഗസ്റ്റ് 28-നാണ് *ആൻഡ്രോയിഡ് മാർക്കറ്റ്* എന്ന അപ്ലിക്കേഷനെക്കുറിച്ച് ഗൂഗിൾ പ്രഖ്യാപിക്കുന്നത്. 2008 ഒക്ടോബർ 22-നു് ഇത് ലഭ്യമായിത്തുടങ്ങി. പണം കൊടുത്ത് ഉപയോഗിക്കാവുന്ന അപ്ലിക്കേഷനുകൾക്ക് 2009 ഫെബ്രുവരി 13 മുതൽ യു.എസ്., യു.കെ. എന്നിവിടങ്ങളിലെ ഡവലപ്പർമാർക്ക് അവസരം നൽകിത്തുടങ്ങി. 2010 സെപ്റ്റംബർ 30 മുതൽ 29 മറ്റു രാഷ്ട്രങ്ങളിലെ ഡവലപ്പർമാർക്കും ഇതിനു അവസരം ലഭിച്ചു തുടങ്ങി. 

## ഉൽപ്പന്നങ്ങൾ
* ആപ്ലികേഷനുകളും കളികളും
* സംഗീതം
* പുസ്തകങ്ങൾ
* ഉപകരണങ്ങൾ
* ചലച്ചിത്രങ്ങളും ടിവി ചാനലുകളും

## അവലംബം

## പുറമെ നിന്നുള്ള കണ്ണികൾ
* 
* 

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം)
വർഗ്ഗം:ഗൂഗിൾ സേവനങ്ങൾ
വർഗ്ഗം:സോഫ്റ്റ്‌വെയർ പാക്കേജ് മാനേജ്മെന്റ്
വർഗ്ഗം:മൊബൈൽ സോഫ്റ്റ്‌വെയർ വിതരണ പ്ലാറ്റ്ഫോമുകൾ
പി. വിജയദാസ്

ഏഴാം കേരളനിയമസഭയിൽ ആറ്റിങ്ങൽ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **പി. വിജയദാസ്** (29 ഏപ്രിൽ 1937 - 11 നവംബർ 2011). കോൺഗ്രസ്(സെക്കുലർ) പ്രതിനിധിയായാണ് വിജയദാസ് കേരള നിയമസഭയിലേക്കെത്തിയത്. 1937 ഏപ്രിൽ 29ന് ജനിച്ചു. പങ്കജാക്ഷൻ എന്നായിരുന്നു പിതാവിന്റെ പേര്. 1985-ൽ ആറ്റിങ്ങൽ മണ്ഡലത്തിൽ നടന്ന ഉപതെരെഞ്ഞെടുപ്പിൽ സരസ്വതി കുഞ്ഞുകൃഷ്ണനെ പരാജയപ്പെടുത്തിയാണ് വിജയദാസ് കേരള നിയമസഭയിലെക്കെത്തിയത്.

ജില്ലാ സഹകരണ ബാങ്ക് പ്രസിഡന്റ്, കെ.പി.സി.സി. നിർവാഹകസമിതിയംഗം എന്നീ നിലകളിൽ ഇദ്ദേഹം പ്രവർത്തിച്ചിട്ടുണ്ട്. 1982 ആറ്റിങ്ങൽ മണ്ഡലത്തിൽ‍ വക്കം പുരുഷോത്തമനോടും, 1987ൽ ആര്യനാട്‌ മണ്ഡലത്തിൽ ആർ.എസ്‌.പിയിലെ കെ. പങ്കജാക്ഷനോടും വിജയദാസ് പരാജയപ്പെട്ടിരുന്നു. 2011 നവംബർ പതിനൊന്നിന് തിരുവനന്തപുരത്ത് വച്ച് ഇദ്ദേഹം അന്തരിച്ചു.

## അവലംബം

വർഗ്ഗം:1937-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ഏപ്രിൽ 29-ന് ജനിച്ചവർ
വർഗ്ഗം:നവംബർ 11-ന് മരിച്ചവർ

വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ